Nampaknya demam drama “The Glory” masih lagi terasa sehingga kini walaupun bahagian pertama telah tamat pada 8 Disember 2022.

ARTIKEL BERKAITAN
Bintangi 'The Glory' Kini, Transformasi Badan Jung Sungil Selama 8 Minggu Buat Netizen Kagum!

Khususnya, salah satu watak yang menjadi kegilaan wanita di luar sana ialah Ha Do-young yang dilakonan oleh Jung Sung-il.
Kalau nak tahu siapakah sebenarnya Jung Sung-il ini dan perjalanannya menjadi seorang pelakon yang semakin dikenali ramai, jom! KimchiDaily kongsikan serba sedikit mengenai kerjayanya sebagai seorang pelakon.

Jung Sung-il dilahirkan pada 3 Febuari 1980. Kini, umurnya sudah memasuki 42 tahun. Walaupun usianya makin meningkat, tetapi dirinya tetap nampak maskulin.

Jung Sung-il memulakan kerjaya sebagai seorang pelakon teater. Teater pertamanya adalah pada tahun 2000 berjudul “A Praise of Youth” dan sehingga kini, dia masih meneruskan karier itu meskipun telah menjejakkan kaki ke dunia drama.

Pada tahun 2002, dia telah mengembangkan sayapnya dalam bidang perfileman dan pembabitan pertamanya bertajuk “H”. Dalam filem tersebut, dia hanya memegang watak sampingan sahaja tetapi filem ini menjadi satu batu lonjakkan buat dirinya.
Seterusnya pada tahun 2005, Jung Sung-il masih lagi memegang watak sampingan dalam filem “Art of Seduction” dan “A Frozen Flower” yang ditayangkan pada tahun 2008.
Selepas ceburi bidang perfileman, Jung Sung-il mencuba nasib dalam dunia drama di mana dirinya ditawarkan untuk berlakon sebuah drama bertajuk “Moon River” pada tahun 2009. Dia telah memegang watak sebagai Kotaro yang merupakan seorang ninja. Dalam drama tersebut, Kotaro sangat menyukai seorang wanita bernama Rei yang dilakonkan oleh Sandara Park.
Walaupun watak yang dimainkan oleh Jung Sung-il bukanlah watak utama, tetapi prestasi yang telah ditunjukkan membuatkan dirinya menjadi pilihan buat pengarah. Antara drama lain yang diterajuinya adalah “Different Dreams” dan “Woman of 9.9 Billion” yang ditayangkan pada tahun 2019.

Selain itu, Jung Sung-il juga pernah berlakon bersama dengan Lee Dong-wook dan Wi Ha-joon dalam drama “Bad and Crazy” pada tahun 2021 tau! Kalau korang perasan, watak yang dimainkan oleh Jung Sung-il ialah seorang kaunselor psikologi dan pengarah kepada pusat kebajikan Dream Youth.

Berjaya membuktikan bakat lakonannya dalam drama “Bad and Crazy”, Jung Sung-il kemudiannya telah diberi peluang untuk melakonkan watak Ha Do-young dalam drama “The Glory”.
Watak tersebut memberi impak yang hebat buat dirinya kerana perwatakan Ha Do-young yang ditunjukkan itu membuatkan penonton gemar untuk melihatnya. Menurut Jung Sung-il, dia berbesar hati untuk melakonkan watak tersebut kerana jalan cerita “The Glory” yang sangat bagus dan mempunyai barisan pelakon yang berbakat.

Jung Sung-il akui bahawa perjalanannya sebagai pelakon tidak mudah. Selepas dia melakukan debut pada usia awal 20-an, dia perlu berhenti seketika untuk menyertai latihan ketenteraan. Baginya, untuk memulakan balik karier lakonan bukanlah sesuatu yang mudah tetapi dia harus berfikiran positif selalu.
Setiap kejayaan bermula dengan usaha dan kesungguhan. Begitu juga dengan Jung Sung-il kerana kejayaannya kini adalah hasil dari usahanya yang lalu.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHanKyung

Digelar Pelakon Hebat, Ini Perkembangan Kerjaya Jung Sungil Yang Bermula Dengan Teater


Disebabkan banyak bahasa di dunia ini, maka tak peliklah kalau ada beberapa perkataan yang mempunyai sebutan dan ejaan yang sama meskipun membawa maksud yang berlainan. Contohnya ‘oppa’ dalam bahasa Korea bermaksud ‘abang’ tetapi dalam bahasa Melayu ‘opah’ bermaksud nenek. Kagum kan?
Walaubagaimanapun dek persamaan ejaan satu perkataan yang agak sensitif bagi rakyat Malaysia ini telah menimbulkan rasa kurang senang seorang penari yang berasal daripada Korea. Menggunakan nama pentas ‘Babi’, seorang gadis yang aktif dalam kumpulan tarian bernama ‘Fly With Me’ telah menerima ratusan komen daripada orang Malaysia yang mentertawakan namanya itu. Jahatnya!

Rasa admin, ‘Babi’ itu diambil daripada patung ‘Barbie’ yang mempunyai ejaan yang sama iaitu 바비 kalau ditulis dalam Hangul (huruf Korea). Tapi tak sangka ada yang tidak matang dan mempermainkan nama gadis tersebut.

Mungkin terlampau tertekan dengan gurauan melampau sesetengah rakyat Malaysia, penari itu telah memuat naik entri meluahkan perasaan marahnya dengan kandungan komen mereka yang tidak sensitif itu.

Katanya, dia tidak faham bagaimana segelintir rakyat Malaysia boleh mentertawakan dirinya hanya kerana namanya yang berbaur kata cacian itu. Bahkan gadis ini sepertinya merajuk dan tidak mahu ambil tahu langsung mengenai negara ini.
Malahan ahli ‘Fly With Me’ itu mengugut akan melapor dan menyekat akaun pengguna Instagram yang berterusan menganggunya selepas ini. Marah betul ni!
Rata-rata netizen Malaysia yang lain meluahkan rasa kesal dengan sikap sesetengah daripada individu yang mengganggu gadis tersebut dek namanya. Perkara itu nyata membawa imej buruk kepada negara ini. Padah nak melawak kan!

Melawak tak kena tempat!

SUMBERTwitter

“Buat Malu Malaysia” – Dek Nama ‘B*bi’, Netizen Penuhi Komen Penari Korea Dengan Lawak Tak Sensitif


Siapa pernah tonton drama popular ‘Romantic Doctor Kim’ yang ditayangkan pada hujung 2016 sehingga awal tahun 2017? Naskhah ini mendapat perhatian ramai semasa tayangannya kerana gambaran hal perubatan profesional yang sangat realistik selain mesej tersiratnya yang menyentuh hati.
Gabungan pelakon terkenal seperti Han Sukkyu, Yoo Yeonseok dan Seo Hyunjin ternyata membawa tuah kerana drama ini begitu popular sehingga mencapai rating hampir 30 peratus semasa tayangannya!

Selepas tamat bersiaran, ramai penonton yang mahukan sambungan kepada drama itu. Tak puas katanya! Berita gembira untuk anda semua kerana musim terbaru drama ini akan kembali ke kaca televisyen anda pada Januari 2020. Walaupun teraju utama ‘Romantic Doctor Kim’ iaitu Han Sukkyu akan kembali mengemudi drama ini, tapi sayangnya teraju utama yang lain akan digantikan dengan pelakon baru.

Watak baru yang akan diperkenalkan dalam drama itu ialah pelakon comel yang terkenal menerusi drama ‘Weighlifting Fairy Kim Bokjoo’ iaitu Lee Sungkyung serta Ahn Hyo Seop yang menempa nama dalam drama ‘30 But 17′.

Han Sukkyu kekal dengan wataknya sebagai si genius Teacher Kim manakala Lee Sungkyung akan membawa watak sebagai Cha Eunjae, seorang doktor tahun dua dalam jabatan pembedahan kardio yang sangat suka belajar dan dikenali sebagai pelajar contoh. Ahn Hyoseop pula akan membawa watak Seo Woojin iaitu seorang doktor tahun dua yang sinis dan tidak percayakan kebahagiaan. Dia mempunyai kemahiran dan bakat yang sangat hebat dalam konsentrasi ketika menjalani pembedahan.
Walaupun sedih kerana tiada lagi gandingan Seo Hyunjin dan Yoo Yeonseok, tapi sama-sama kita nantikan apa keserasian yang bakal dibawakan oleh Lee Sungkyung dan Ahn Hyoseop! Mungkin mereka lagi sweet daripada teraju asal? Siapa tahu kan? Jadi kita tunggu tayangan rasmi pada Januari 2020 nanti!
Sumber: Soompi

‘Romantic Doctor Kim’ Kembali Untuk Musim Kedua Dengan Muka Baru, Lee Sungkyung & Ahn Hyoseop!


Sudah sedia nak saksikan keserasian berbunga antara Nam Joo-hyuk dan Kim Tae-ri?
Menerusi sidang media drama terbaru Netflix iaitu “Twenty Five, Twenty One”, nampaknya drama ini akan menjadi satu naskhah yang akan membuai hati semua nanti.

Tak percaya? Lihat sahaja beberapa titik menarik yang dikongsikan oleh pengarah Jung Ji-hyun, Kim Tae-ri, Nam Joo-hyuk, Bona (WJSN), Choi Hyun-wook dan Lee Joo-myung.

Kisah cinta muda mudi
Untuk pengetahuan, “Twenty Five, Twenty One” berlatarbelakangkan tahun 1998 di mana ia membawa kisah Baek Yi-jin (Nam Joo-hyuk) dan Na Hee-do (Kim Tae-ri) yang pertama kali berjumpa ketika mereka berusia 22 dan 18 tahun dan jatuh cinta apabila bertemu kembali pada usia 25 dan 21 tahun.
Kongsi pengarah Jung Ji-hyun,

Ia merupakan drama anak muda yang merangkumi kesemua emosi iaitu keseronokan, kecantikan dan kadang kala kesedihan yang dialami lima anak muda di mana impian mereka diragut dek krisis IMF pada 1998.
Kredit: Netflix
Kim Tae-ri dan Nam Joo-hyuk serasi
Tidak dinafikan yang drama ini mendapat perhatian ramai sejak awal promosi dek nama hebat seperti Nam Joo-hyuk dan Kim Tae-ri.
Seperti yang diperkatakan pengarah itu sendiri, sepertinya penonton akan menyukai gandingan antara mereka berdua,
Saya merasakan bahawa nama Kim Tae-ri dan Nam Joo-hyuk sendiri ialah satu kelebihan. Saya sukakan emosi yang ditonjolkan kedua mereka. Kesemua pemahaman skrip dan emosi yang disediakan mereka adalah baik. Mereka sangat bersedia hingga saya sendiri menerima idea daripada mereka dan bukan sebaliknya, jadi mereka banyak membantu saya semasa penggambaran.
Apabila ditanya mengenai rumusan keserasian mereka, jawab Nam Joo-hyuk ia adalah ‘keanakan dan cemerkap’,
Zaman muda itu sendiri.
Kredit: Netflix
Manakala ulas Kim Tae-ri pula,
Kenaifan. Kesemua perkara kurang biasa yang dicuba mereka buat pertama kali adalah titik menarik drama ini.
Kelakar apabila Nam Joo-hyuk berkongsi bahawa mereka berdua pernah berlakon dua kali di dalam iklan yang sama namun langsung tidak mengingati satu sama lain. Maknanya keserasian itu dah ada kan?
Drama comeback Kim Tae-ri
Lebih biasa dilihat dalam filem, sudah pasti kepulangan Kim Tae-ri dalam arena K-Drama dinantikan ramai.
Komen pelakon itu mengenai drama ini,
Skripnya sangat menyeronokkan. Terdapat pelbagai genre thriller kini, dan di antaranya, drama ini sangat cantik, menggetarkan jiwa dan menaikkan semangat. Hee-do ialah seorang yang ceria dan bertenaga. Saya suka kerana dia merupakan satu watak yang belum pernah dimainkan saya.
Bukan itu sahaja, ini juga menandakan kali kedua Kim Tae-ri bekerjasama dengan pengarah Jung Ji-hyun selepas “Mr. Sunshine” yang ditayangkan pada 2018. Kamceng!
Kredit: Netflix
Babak fencing mengujakan
Paling mengujakan ialah babak fencing yang akan dipertontonkan dalam drama ini nanti. Kalau anda nak tahu, watak yang dilakonkan oleh Kim Tae-ri dan Bona iaitu Na Hee-do dan Go Yu-rim merupakan musuh dek bermain dalam arena sukan yang sama.
Jelas Bona, mereka berdua berlatih selama berbulan-bulan dengan bekas pemenang pingat emas untuk sukan fencing bagi menampilkan cerita yang realisitk.
Saya bermula berlatih tiga bulan lebih awal daripada Tae-ri, namun dia berlatih pada setiap pagi. Ketika itu, kami menangis dan ketawa semasa berlawan dan berlatih. Tempoh itu nyata membantu apabila kami menjalani penggambaran.
Bahkan mereka sering berlawan dan jikalau salah seorang kalah, pasti mereka akan menjadualkan perlawanan baru pada minggu berikutnya. Mesti hebat kan skill mereka?
Kredit: Netflix
Mesej buat penonton
Tidak meminta banyak, Nam Joo-hyuk berharap agar drama ini bakal menyejukkan hati setiap penonton.
Saya harap ia akan menjadi naskhah yang terik, seperti sedang mendekati musim bunga.
Kongsi Choi Hyun-wook pula, drama ini membuatkan dirinya beremosi dan bergenang air mata,
Sepertinya saya benar-benar melalui kehidupan pada 1998. Saya merasakan ada persona yang akan membuatkan anda terus jatuh cinta di dalam drama ini.
Kredit: Netflix
Tambah Lee Joo-myung pula,
Kunci utama drama ini ialah keserasian. Saya berharap agar anda menjangkakan keserasian antara kami.
Saksikan “Twenty Five, Twenty One” bermula 12 Februari ini di Netflix. Jangan terlepas!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

Kisah Cinta Anak Muda Buai Perasaan, 5 Sebab Mesti Tonton ‘Twenty Five, Twenty One’ Di Netflix


Sepertinya drama “Player” bakal kembali dengan musim kedua pada tahun ini!

ARTIKEL BERKAITAN
"Dia Bayarkan Makanan Saya" - Belanja Peminat Makan Di Restoran, Kebaikan Krystal Dipuji

Dalam laporan terbaru, terdapat beberapa nama pelkaon baru yang disebut akan menerajui musim kedua drama yang ditayangkan di OCN dulu. Antara yang meniti di bibir media ialah Oh Yeon-seon dan Jang Gyu-ri.
Respon agensi Oh Yeon-seo,

Oh Yeon-seo menerima tawaran untuk menyertai ‘Player 2’ dan sedang menelitinya. Dia dilamar untuk melakonkan watak Jung Soo-min.
Tambah mereka, sukar untuk memberikan komen lanjut mengenai watak itu kerana tiada apa yang ditentukan lagi.

Respon agensi Krystal mengenai wataknya yang ditawarkan untuk orang lain,
Krystal tidak akan muncul dalam ‘Player 2’.
Bukan itu sahaja, Jang Gyu-ri juga antara pelakon yang menerima tawaran untuk menyertai “Player 2”.
Untuk pengetahuan, “Player” ialah drama aksi mencuri wang di mana kesemua individu terbaik dalam pelbagai bidang seperti penipu, penggodam, pahlawan dan pemandu bekerjasama bagi mencuri wang yang diperolehi secara haram dari orang kaya. Pada musim lalu, pelakon seperti Song Seung-hun, Lee Si-eon, Krystal dan Tae Won-seok merupakan ‘wajah utama’ drama itu dan dipuji kerana memaparkan keserasian yang mengujakan.
Dalam pada itu, “Player 2′ akan memulakan penggambaran dalam separuh pertama tahun ini.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTV Report

Ganti Krystal, Oh Yoonseo Dilamar Terajui ‘Player 2’ Bersama Song Seungheon


Semua rasanya dah ada crush baru apabila menonton “The Glory” baru-baru ini kan?

ARTIKEL BERKAITAN
"Semua Orang Elak Saya" - Im Jiyeon Ulas Impak Watak Antagonis Dalam 'The Glory'

Walaupun Lee Do-hyun merupakan teraju utamanya, tapi mata penonton lebih tertancap buat teraju lelaki keduanya iaitu Jung Sung-il yang membawa watak Ha Do-young iaitu seorang lelaki kaya mempunyai perasaan buat Moon Dong-eun (Song Hye-kyo).
Selepas daripada siaran bahagian pertama siri itu di Netflix, nama lelaki berusia 43 tahun itu mula meniti di bibir peminat K-Drama kerana ketampanan serta pembawaan dirinya yang macho.

Pun begitu, peminat pastinya akan berasa kecewa apabila mengetahui bahawa Jung Sung-il sebenarnya sudah mempunyai isteri. Hal itu didedahkan lelaki itu menerusi teaser pendek untuk episod akan datang “You Quiz On The Block”,

Dia berada di Amerika dan saya di Korea. Kami berjauhan selama 3 tahun dan dia tetap meminta untuk menjalinkan hubungan meskipun berjauhan.
Untuk mengetahui kisah penuh cinta antara merpati dua sejoli itu, saksikan episod penuh “You Quiz On The Block” pada 1 Februari 2023 nanti.
Nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMoney S

“Kami Hidup Berjauhan..” – Jung Sungil Dedah Sudah Berkahwin


Masih lagi terasa kehangatannya, francais “The Outlaws” bakal kembali dengan filem ketiganya tak lama nanti.

ARTIKEL BERKAITAN
‘The Outlaws 2’ Jadi Filem Pertama Sejak 2019 Raih 10 Juta Penonton Wayang

Terbaru, filem itu telah berkongsi sesi pembacaan skrip untuk filem terbaru itu. Daripada foto yang dimuat naik, dilihat Ma Dong-seok, Lee Joon-hyuk, Aoki Munetaka, Lee Beom-su, Kim Min-jae, Jeon Suk-ho dan Go Kyu-pil bakal menerajuinya.
Untuk filem ktiga ini, ianya akan membawa kisah Ma Seok-do (Ma Dong-seok) yang bertukar ke pasukan penyiasat metropolitan dan mengejar penjenayah dengan kumpulan barunya.

Selepas Yoon Kye-sang dan Son Suk-ku, Lee Joon-hyuk bakal menjadi antagonis ketiga bernama Joo Sung-chul. Manakala pelako Jepun Aoki Munetaka akan berlakon sebagai yakuza bernama Riki.

Lee Beom-su dan Kim Min-jae pula akan menjadi detektif dalam pasukan yang sama bersama Ma Dong-seok di mana Lee Beom-su sebagai ketua pasukan Jang Tae-soo dan Kim Min-jae sebagai orang kanan Ma Seok-do, Kim Man-jae.
Dalam pada itu, “The Outlaws 3” didedahkan sudah memulakan penggambaran pada 20 Julai lalu.
Tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV News

Penggambaran Bermula, ‘The Outlaws 3’ Kongsi Barisan Pelakon Baru Bersama Ma Dongseok


Nampaknya “Police University” menerima perhatian yang ramai sejak ditayangkan pada 2 minggu lalu.
Drama ini menceritakan siasatan yang kelam-kabut berlaku apabila Yoo Dong-man (Cha Tae-hyun) seorang profesor di universiti kepolisan elit bergabung tenaga dengan dua pelajarnya. Seorang ialah Kang Sun-ho (Jin-young), si bijak pandai dan si penggodam, Oh Kang-hee (Krystal).

Sudah 4 episod ditayangkan, naskhah ini terus memecahkan rekod peribadi ratingnya pada setiap tayangan. Bahkan epiosd terbaru ini menunjukkan peningkatan mendadak apabila melonjak naik sebanyak 1.7% dan mencatatkan rating sebanyak 8.5%.Menurut respon penonton, kebanyakan daripada mereka tidak terlepas menonton “Police University” kerana keserasian di antara Krystal dan Jin-young. Malah Cha Tae-hyun juga nampak padan berlakon bersama anak muridnya meskipun mereka berbeza umur. Drama ini juga yang dipenuhi dengan momen misteri mampu membuatkan penonton bertenang dengan beberapa babak kelakarnya. Memang best sangat!
Korang kena layan drama ini, serius rugi kalau tak tonton!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Misteri & Kelakar, ‘Police University’ Terus Raih Rating Tertinggi Saban Episod


Ji Hyun-woo dan Im Soo-hyang akan bergandingan dalam karya terbaru penulis Kim Sa-kyung?

ARTIKEL BERKAITAN
Drama Kurang Berjaya, Pembedahan Plastik Im Soohyang Dituduh Jadi Punca Lakonan Kaku?

Terbaru menurut laporan, Ji Hyun-woo dan Im Soo-hyang masing-masing telah menerima tawaran untuk membintangi drama KBS2 akan datang iaitu “Beauty and the Devoted”.
Sebagai respon, agensi Ji Hyun-woo dan Im Soo-hyang menyatakan bahawa memang benar mereka menerima tawaran untuk membintangi “Beauty and the Devoted” dan sedang menyemaknya kini.

Sedikit sinopsis untuk korang, drama “Beauty and the Devoted” ditulis oleh Kim Sa-kyung, mengisahkan tentang kisah cinta seorang pelakon yang mencapai titik terendah dalam sekelip mata dengan seorang pengarah yang membawanya kembali melalui cinta.

Sebelum ini, Ji Hyun-woo dan Im Soo-hyang juga pernah bekerjasama dengan penulis Kim Sa-kyung dalam sebuah drama.
Untuk maklumat, drama “Beauty and the Devoted” telah dijadualkan tayangannya pada separuh pertama tahun 2024 selepas tamatnya “Hyo Shim’s Independent Life”.
Nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Ji Hyunwoo & Im Soohyang Dilamar Terajui Drama Baru ‘Beauty And The Devoted’


Sibuk betul Yoon Chan-young selepas “All Of Us Are Dead” menerima sambutan hangat di seluruh dunia.
Terbaru, lelaki itu dikhabarkan bakal menerajui sebuah drama baru bertajuk “Delivery Man”. Ianya membawa kisah seorang pemandu teksi yang merealisasikan permintaan terakhir roh.

Dilamar membawa watak utama iaitu pemandu teksi, repson agensinya,
Yoon Chan-young menerima tawaran untuk melakonkan watak pemandu teksi dalam drama ‘Delivery Man’ dan menelitinya secara positif.

Drama fantasi ini akan dihasilkan oleh KT Studio Genie dan produksinya masih dalam perbincangan.
Dalam pada itu, Yoon Chan-young bakal menyapa penonton dengan drama terbaru “Juvenile Deliquency” tak lama lagi.

Cayalah Yoon Chan-young!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Pemandu Teksi Realisasi Permintaan Roh, Yoon Chanyoung Dilamar Terajui ‘Delivery Man’


“Twenty Five Twenty One” adalah salah satu drama yang sedang menjadi bualan kini.
Pada salah satu episod drama tersebut, watak Na Hee-do (Kim Tae-ri) dilihat menghulurkan 2 bungkus roti kepada kedua rakannya Seung-wan (Lee Joo-myung) dan Ji-ung (Choi Hyun-wook). Pada awalnya, Seung-wan mengejek Na Hee-do,

Adakah pemenang pingat emas Sukan Asia mengumpul stiker?

Apabila Seung-wan melihat Hee-do, dia serta merta mengubah reaksinya dan terus memberikan pelekat di dalam bungkusan roti itu kepadanya. Hee-do yang menerima pelekat daripada Seung-wan dan Ji-ung, terus tersenyum gembira. Selain itu, juga terdapat beberapa babak lain yang menunjukkan bahawa Hee-do kerap membeli roti ‘Bredaum’ itu, semata-mata untuk mengumpul stiker yang diletakkan dalam bungkusan roti tersebut.

Berkat kepopularitian drama ini, 7-Eleven memaklumkan bahawa jualan roti ‘Bredaum’ yang didedahkan dalam “Twenty Five Twenty One” telah melonjak tiga kali ganda. Di samping itu, dalam kedudukan jualan roti keseluruhan 7-Eleven, tiga item ‘Bredaum’ yang mengandungi pelekat di dalamnya telah menduduki tempat ke-2-4, selepas roti Pokemon.

Sekadar info, ‘Breadaum’ ialah jenama bakeri premium yang dilancarkan oleh 7-Eleven di Korea Selatan pada April tahun lalu. Terdapat sejumlah 3 produk yang termasuk pelekat, iaitu Sos Sweet Castella, Daldal Cream Bread dan Brioche Sweet Red Bean Bun. Bagi rasa 24 Double Mont Blanc Pastry, yang disiarkan baru-baru ini dalam drama tersebut, akan dikeluarkan kemudian.
Kalau kat Malaysia ada jual, mesti semua orang dah serbu 7-Eleven!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Corp

“Roti Na Heedo” – Jualan Roti ‘Bredaum’ Naik 3 Kali Ganda Lepas Muncul Dalam ‘Twenty Five Twenty One’


Seperti selalunya, Good Data Corporation akan berkongsi ranking drama dan pelakon popular Korea pada saban minggu.
Sekadar membuat kelainan, kami kongsikan K-Drama yang menjadi carian popular di Korea kini.

10 K-Drama dicari kini:

JTBC – “Nevertheless”
SBS – “The Penthouse 3”
KBS – “Police University”
tvN – “Hospital Playlist 2”
KBS – “Revolutionary Sisters”
tvN – “The Devil Judge”
MBC – “Second Husband”
SBS – “Racket Boys”
tvN – “The Tragedy Of One”
tvN – “You Are My Spring”

Memang popular kesemua drama ini kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

10 K-Drama Jadi Carian Popular Kini


Kim Tae-ri memang layak menerima anugerah sebagai ‘Pelakon Terbaik’, kan?

ARTIKEL BERKAITAN
Lee Junho & Kim Taeri Dinobat 'Pelakon Terbaik' Kategori Drama Di 'Anugerah Baeksang 2022'

Untuk pengetahuan, di ‘Anugerah Baeksang 2022’ yang lalu, Kim Tae-ri telah dinobatkan sebagai ‘Pelakon Wanita Terbaik’ dalam kategori TV dengan dramanya “Twenty Five, Twenty One” dan juga anugerah ‘Populariti TikTok’.
Dalam temu bual bersama dengan JTBC News, pelakon itu mendedahkan bahawa dia tidak mempunyai apa-apa ekspetasi untuk menang semasa menghadiri acara anugerah tersebut. Jelasnya sambil ketawa,

Saya tidak gementar kerana saya tidak mempunyai jangkaan. Selepas bahagian pertama acara, saya fikir saya telah memainkan peranan saya. Jadi saya berkata kepada Hyun-wook, ‘Kita mungkin boleh pulang sekarang’.

Selain itu, Lee Jun-ho turut memenangi anugerah ‘Pelakon Lelaki Terbaik’ di ‘Anugerah Baeksang 2022’. Apabila ditanya sekiranya ada peluang untuk mereka berdua bekerja bersama, Kim Tae-ri menjelaskan,

Kami melakukan temu bual untuk anugerah populariti bersama dan mengambil gambar bersama juga. Saya bersifat ingin tahu, jadi kami bercakap untuk beberapa lama sambil berdiri bersama. Dia sudah pun memulakan projek baharunya. Kami tidak bertemu dalam projek itu, tetapi saya fikir ia adalah seronok untuk bekerja dengannya suatu hari nanti.
Seronok juga kalau dapat tengok Kim Tae-ri dan Lee Jun-ho bergandingan.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Menang Anugerah ‘Pelakon Terbaik’, Kim Taeri Ulas Peluang Untuk Berlakon Dengan Lee Junho


Sejak semakin popular dek drama “18 Again” ini, makin menjadi-jadi spotlight yang dilimpahkan kepada Lee Do-hyun!
Dengar cerita, pelakon lelaki itu telah ditawarkan untuk berlakon dalam sebuah drama KBS bertajuk “Youth Of May” bersama pelakon Go Min-si. Ia membawa kisah dua orang anak muda yang terlibat dengan Pergerakan Demokratik Gwangju yang berlaku pada 18 Mei 1980.

Lee Do-hyun dikatakan akan membawa watak Hwang Hee-tae, iaitu seorang remaja bermasalah yang bencikan perkara yang tidak boleh dijangkakan. Dia menggambarkan kehidupan senagai ‘perang terhadap prejudis’ dan bagi memecahkan tanggapan mengenai anak yang dibesarkan oleh ibu tunggal, Hee-tae meraih gred tinggi sehingga berjaya memasuki Kolej Perubatan di Universiti Kebangsaan Seoul. Lelaki tersebut turut bermain gitar dan suka melawat ke kafe muzik namun dek satu situasi yang tidak dijangka, dia melalui Mei yang paling menyesakkan sekali dalam hidupnya.

Go Min-si pula dikhabarkan akan membawa watak Kim Myung-hee, seorang jururawat yang bekerja keras selepas meninggalkan kampung halamannya dan kini bersendirian di Gwangju. Walaupun dia bukanlah seorang yang ramah sehingga boleh memujuk pesakit yang menangis namun dia adalah bijak dan mempunyai kemahiran tinggi lantas boleh mencari pembuluh darah salam sesaat sahaja. Lebih kepada imej pahlawan daripada malaikat, dan tak sepertinya rupanya yang menawan, luarannya adalah dingin.
Selepas berita ini sampai ke telinga media, kedua-dua agensi pelakon tersebut mengesahkan bahawa mereka ada menerima tawaran unuk membintangi drama “Youth Of May” dan sedang dalam pertimbangan.

Drama ini juga hanya akan mempunyai 12 episod dan mungkin akan ditayangkan ketika musim bunga tahun 2021.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankook Ilbo

Drama Tentang Kebangkitan Gwangju Pada 1980, Lee Dohyun & Go Minsi Terima Tawaran Terajui ‘Youth Of May’


Selepas “Business Proposal”, Kim Se-jeong dan Ahn Hyo-seop nampaknya akan bergandingan sekali lagi untuk projek baru!

ARTIKEL BERKAITAN
Kim Sejeong Sedang Teliti Tawaran Untuk Muncul Dalam Musim Ke-2 'The Uncanny Counter'

Terbaru, Kim Se-jeong dan Ahn Hyo-seop telah diumumkan sebagai duta antarabangsa untuk jenama Realfood. Kedua mereka akan turut bekerjasama dengan seorang pelakon Indonesia Chicco Jerikho, untuk iklan di YouTube “Office Romance Recipe”.
Apa yang lebih menarik, dalam “Business Proposal”, watak Kim Se-jeong dan Ahn Hyo-seop turut bekerja di sebuah syarikat makanan dan kini, mereka menjadi duta untuk sebuah syarikat makanan yang mengutamakan kesihatan melalui produk dan program berkhasiat untuk Indonesia.

Jangan lupa nantikan projek mini khas “Office Romance Recipe” lakonan Ahn Hyo-seop, Kim Se-jeong dan Chicco Jerikho, akan dikeluarkan pada 3 November ini, dengan 4 episod secara keseluruhan.

Kang Tae-moo dan Shin Ha-ri bersatu!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Selepas ‘Business Proposal’, Kim Sejeong & Ahn Hyoseop Bersatu Kembali Untuk Projek Baru


Lama tak dengar pasal Tae-yang kan? Tahu-tahu je dah berambut panjang rupanya….

ARTIKEL BERKAITAN
"Duet La" - Peminat Teruja Lihat RM BTS Luang Waktu Bersama Taeyang BIGBANG

Baru-baru ini, kalau korang tengok di laman Instagram Tae-yang, dia berkongsi beberapa keping gambar sesi penggambarannya bersama jenama terkenal, Marie Claire.
Bagi edisi, “Marie Claire Kiaf Edition The 1st Issue with Me”, Tae-yang kelihatan sangat berbeza dengan rambut panjangnya namun masih mengekalkan aura yang menarik. Kalau korang ingat lagi waktu era promosi BIGBANG, Tae-yang selalu pamerkan gaya rambut Mohican. Dek kerana aktiviti mereka yang tak henti-henti pada waktu itu, dah macam-macam warna atau gaya rambut yang dia cuba kan? Tapi sekarang, bila dah kahwin, dah jadi ayah, Tae-yang tampak lebih dewasa dengan membawa aura yang tenang dan juga gaya pemakaian dan rambut yang sesuai dengan personalitinya. Korang suka tak style Tae-yang yang sekarang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERX Sports News

“Dia Yang Dulu Bukanlah Yang Sekarang” – Imej Baru Taeyang BIGBANG Raih Perhatian


Kejayaan bukanlah sesuatu perkara yang mudah dicapai. Terkadang usaha yang perlu diberikan perlu melalui bertahun sebelum ianya direalisasikan.

ARTIKEL BERKAITAN
"Saya Tak Pasti.." - Kang Taeoh Ulas Penglibatan Dalam Musim Kedua 'Extraordinary Attorney Woo'

Seperti Kang Tae-oh yang berjaya menempa nama selepas 10 tahun di dalam industri kini. Membuat pemilihan yang bijak, “Extraordinary Attorney Woo” menjadi penyelamat buat lelaki itu.
Bukan sahaja bersyukur atas kejayaan sendiri, bekas ahli 5UPRISE tersebut turut memastikan agar kehidupan keluarganya turut menikmati hasil kejayaan itu.

Dalam sebuah temubual, Kang Tae-oh mengakui bahawa ayahnya bekerja sebagai pemandu bas di Incheon manakala ibunya bekerja di sauna kini.

Kongsinya,
Terima kasih keran populariti dan kasih sayang yang diberikan buat ‘Extraordinary Attorney Woo’, saya mampu memberikan hadiah yang tidak dapat disampaikan hingga kini.
Malah Kang Tae-oh mendedahkan bahawa dia telah mengubahsuai rumah ibu bapanya selain dapat membuat ibunya berhenti kerja kerana masalah sakit belakang.

Tambahnya lagi,
Ibu saya bekerja di kaunter sauna di mana dia memberikan kunci loker kepada pelanggan. Belakangnya selalu sakit, jadi dia sering duduk. Saya beritahunya baru-baru ini, ‘Berhenti kerja dan dapatkan rawatan.’ Itu ialah misi saya (untuk membuatkan dia berhenti kerja) sebelum memasuki tentera dan saya sangat gembira kerana berjaya mencapainya.
Selayaknya pelakon seperti Kang Tae-oh berjaya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERChosun Ilbo

“Saya Berjaya Buat Ibu Berhenti Kerja” – Kang Taeoh Bantu Keluarga Dek Kejayaan ‘Extraordinary Attorney Woo’


Selepas “Big Bet”, pasti ramai yang nantikan drama lakonan Son Suk-ku yang seterusnya kan?

ARTIKEL BERKAITAN
"Saya Suka Orang Yang.." - Nama Mula Dengan Huruf 'JDY', Son Sukku Kongsi Ciri Wanita Idaman

Terbaru pada 13 April, agensi secara rasmi mengumumkan bahawa Son Suk-ku telah menerima tawaran untuk terajui drama “Can Love Be Translated?” dan masih dalam perbincangan kini.
Untuk pengetahuan, “Can Love Be Translated?” ialah drama percintaan tentang seorang lelaki yang bekerja sebagai jurubahasa dan seorang wanita yang bercakap bahasa cinta yang sama sekali berbeza dari bahasa cintanya sendiri.

Disebabkan pendekatan yang berbeza tentang cinta, mereka berdua berulang kali salah faham antara satu sama lain dan kecewa kerana niat mereka hilang dalam terjemahan.

Jika Son Suk-ku menerima tawaran tersebut, dia akan membawa watak sebagai seorang jurubahasa yang genius boleh berkomunikasi dalam bahasa Inggeris, Sepanyol dan Jepun.
Pelakon popular Joo Ho-jin, yang jatuh cinta dengan jurubahasanya Cha Shin-hye semasa promosi di luar negara.
Nantikan maklumat lanjut!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMaeil Business

Cinta Pelakon & Jurubahasa, Son Sukku Dilamar Terajui Drama Rom-Kom ‘Can Love Be Translated?’


Masih lagi muncul dalam drama “Mouse”, pemergian secara tiba-tiba pelakon Cheon Jeong-ha nyata membuatkan ramai yang terkejut.
Disebabkan oleh itu, ramai yang tertanya-tanya apa yang akan berlaku pada wataknya dalam drama thriller jenayah itu.

Menurut tvN,
Mendiang Cheon Jeong-ha muncul sebagai watak ibu kepada Chi-kook. Dia sudah pun menyelesaikan kesemua penggambaran dan masih ada babaknya yang belum ditayangkan. Ianya akan ke udara seperti yang dijadualkan.

Untuk pengetahuan semua, pelakon wanita itu meninggal dunia akibat serangan jantung dek tekanan darah rendah dan kegagalan jantung.
Salam takziah buat keluarganya.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERE Daily

Meninggal Dunia Secara Tiba-Tiba, ‘Mouse’ Dedah Cheon Jeongha Sudah Selesaikan Penggambaran Babaknya


Choi Min-ho dan Chae Soo-bin bakal bergandingan dalam drama Netflix terbaru!

ARTIKEL BERKAITAN
Dilihat Di New Zealand, Ha Jungwoo, Joo Jihoon, Minho SHINee & Yeo Jingoo Sedia Untuk Rancangan Baru?

Jika korang tengok di laman Twitter Netflix Korea, satu imej poster bagi drama, “The Fabulous” yang menggandingkan Choi Min-ho SHINee dan juga Chae Soo-bin.
Drama ini mengisahkan mengenai impian, cinta dan persahabatan dalam kalangan anak muda yang mendedikasikan hidup mereka dalam dunia fesyen.

힙하고 핫한 패션계에 인생을 바친 청춘들의 이야기.꿈, 사랑, 우정을 그린 ‘더 패뷸러스’ 11월 4일 오직 넷플릭스에서.#더패뷸러스 #TheFabulous #채수빈 #ChaeSooBin #최민호 #ChoiMinHo #넷플릭스 #Netflix pic.twitter.com/sKYXvScdQe
— Netflix Korea｜넷플릭스 코리아 (@NetflixKR) September 27, 2022

Drama itu juga dijangka bakal ditayangkan pada 4 November akan datang. Chae Soo-bin bakal memegang watak sebagai Beo Ji-eun, seorang pengurus daripada agensi jenama mewah, manakala Choi Min-ho bakal memegang watak sebagai Ji Min, seorang ‘retoucher’ bebas yang naif dalam segala hal tetapi membesar sambil belajar tentang cinta dan impian.

Nantikan drama terbaru dari dorang okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Drama Impian & Cinta, Choi Minho Bergandingan Dengan Chae Soobin Dalam ‘The Fabulous’


Kalau tengok K-Drama je mesti ada scene makan-makan. Paling utama, mesti ada Kimchi sebab ia merupakan makanan ruji masyarakat Korea. Di Malaysia, masyarakat di sini sudah mula menerima kimchi sebagai makanan harian yang boleh dijadikan pelengkap seperti sambal.

ARTIKEL BERKAITAN
Cuba Makanan Tradisional Korea Di 'Oiso'. Pasti Tak Menyesal!

Jangan makan sahaja, kali ini KimchiDaily nak kongsikan kebaikan kimchi yang harus diketahui ramai.
Makanan ruji di Korea
Kimchi ialah hidangan sampingan Korea yang popular kebiasaannya dibuat daripada kubis atau lobak putih yang ditapai. Ia mempunyai pelbagai manfaat dan mungkin berkesan teutamanya untuk menurunkan kolesterol dan mengurangkan insulin dalam badan.

Menurut kajian, kimchi dapat menguatkan sistem imun manusia. Fungsi bakteria membantu menapai kimchi dikaitkan dengan fungsi imun yang lebih baik dan tahap keradangan lebih rendah di mana ianya dicetus oleh penyakit. Vitamin C yang terdapat dalam kimchi juga berupaya meningkatkan kesihatan imun seseorang.

Membantu kulit berseri serta rambut yang sihat
Tambahan, kimchi menyokong penghasilan kulit berseri dan rambut yang bersinar. Ia bukan sahaja menyerlahkan kecantikan dalaman, makanan kegemaran orang Korea juga membuatkan penampilan luaran kelihatan menawan. Kandungan selenium yang terdapat dalam bawang putih dapat mengekalkan keadaan kulit dan rambut supaya sentiasa sihat. Bukan itu sahaja, ianya juga dapat membantu mengelakkan kedutan dalam jangka masa panjang.

Baik buat jantung
Selain itu, kimchi juga boleh memberi kebaikan kepada jantung seseorang dengan meningkatkan tahap antioksidan dalam badan. Kajian menunjukkan bahawa kimchi juga boleh mengurangkan risiko aterosklerosis melalui sifat antioksidan, anti-radang dan penurunan kolesterol. Dalam pada itu probiotik yang terkandung dalam kimchi boleh meningkatkan kesihatan jantung dengan mengurangkan kolesterol dan keradangan.
Pasti ini merupakan berita gembira buat peminat kimchi kerana ia boleh membantu menurunkan berat badan. Capsaicin yang terdapat dalam cili dapat meningkatkan metabolisma dalam badan serta boleh membuatkan seseorang itu menggunakan tenaga yang berlebihan seterusnya meningkatkan faktor penurunan berat badan.
Olahan kimchi
Selain dijadikan makanan tambahan, kimchi juga boleh dimasak dengan pelbagai cara seperti nasi goreng kimchi, sup kimchi, telur dadar kimchi dan macam-macam lagi. Nasi goreng adalah makanan yang paling mudah untuk dimasak dan rasanya sangat sedap. Rasa yang sempurna daripada bahan asas nasi goreng seperti bawang putih dan cili ditambah lagi dengan rasa kimchi yang masam serta rangup itu sudah cukup untuk melengkapkan satu hidangan yang menarik. Ia sangat sesuai dimakan pada bila-bila masa sahaja.

View this post on Instagram

A post shared by Khairul Amin Kamarulzaman (@khairulaming)

 Kimchi selamat untuk kebanyakan orang melainkan seseorang itu mempunyai alahan khusus kepada mana-mana ramuan. Ia juga boleh menyebabkan beberapa kesan sampingan yang tidak menyenangkan seperti gas dan kembung perut jika anda tidak biasa dengan makanan yang ditapai atau kandungan serat tinggi dalam diet harian.
Oh, baru tahu sebenarnya kimchi ada banyak khasiat!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMedical News Today

Bukan Sekadar Makanan Sampingan, Ini Antara Khasiat Kimchi Untuk Kesihatan


Ada pasangan baru yang diumumkan dalam dunia hiburan Korea baru-baru ini!
Pada pagi ini, terdapat laporan mengatakan Hyo-min T-ARA dan pemain bola sepak Hwang Eui-jo sedang hangat bercinta. Khabarnya, mereka mula bercinta sejak November lalu.

Sebelum mendapatkan kepastian, Dispatch turut meriliskan gambar pasangan itu sedang menikmati percutian di Switzerland pada penghujung tahun lalu.
Dalam gambar itu, dapat dilihat kedua mereka sedang mengheret bagasi di hadapan sebuah hotel popular di Basel.

Selepas pada itu, kedua wakil agensi Hyo-min dan Hwang Eui-jo mendedahkan bahawa mereka dalam peringkat mengenali hati satu sama lain dan meminta sokongan ramai.

Menurut laporan, Hwang Eui-jo yang mengalami kecederaan pada Oktober lalu serta Hyo-min yang sibuk dengan album T-ARA telah memberikan sokongan padu antara satu sama lain sebagai kawan sebelum memulakan hubungan cinta pada November.
Untuk pengetahuan, Hwang Eui-jo bermain untuk Bordeaux FC sebagai penyerang utama dan merupakan pemain untuk bahagia pertama Perancis. Dalam pada itu, dia sedang berehat kini selepas liga Perancis tamat tak lama dahulu.
Tahniah buat pasangan ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

Dispatch Dedah Foto Bercuti Di Switzerland, Hyomin T-ARA & Pemain Bola Sepak Hwang Euijo Sah Bercinta


Seronok tak sesiapa yang sempat ke ‘Grand Wave K-Pop Festival’ di Sunway Lagoon semalam?
Disertai oleh ramai artis K-Pop seperti Park Bom, Chen EXO, Shaun, Hyoyeon Girls’ Generation, Youngjae GOT7, B.I. dan ramai lagi, rata-ratanya bergembira memandangkan konsert K-Pop sudah mula membuka langkahnya di Malaysia selepas wabak COVID-19.

Walau bagaimanapun, bukan sahaja dapat melihat B.I. di festival itu namun ada yang terserempak lelaki itu di sebuah taman perumahan di sekitar Selangor sehari selepas konsert berkenaan. Apa?
Terbaru, seorang individu di TikTok di bawah akaun bernama jane.rayy telah berkongsi satu video di mana dia berjumpa B.I. sedang berjalan-jalan tanpa sengaja.

@jane.rayy #bi #hanbin #kimhanbin #grandwavekpopfestival #sunwaylagoon ♬ BTBT – B.I & Soulja Boy

Rata-rata yang melihat komen itu meluahkan rasa keliru dengan situasi tersebut namun tidak dapat menahan rasa cemburu dek tuah gadis berkenaan,

Untungnya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Cari Rumah Sewa Ke Tu?” – Peminat Terserempak B.I Berjalan Di Taman Perumahan Di Selangor


Khabarnya, Seo Ye-ji bakal kembali ke skrin televisyen peminat K-Drama dengan sebuah drama baru bertajuk “Island” tak lama lagi!
“Island” ialah sebuah drama mengisahkan tentang rahsia yang tersimpan kemas di kepulauan Jeju di mana raksasa merancang untuk menghancurkan umat manusia. Seo Ye-ji ditawarkan watak Won Mi-ho iaitu waris keluarga kaya yang menjadi sasaran goblin tersebut.

Selepas berita ini berterbangan, agensi pelakon itu iaitu Gold Medalist telah mengeluarkan kenyataan rasmi,
Seo Ye-ji telah menerima tawaran untuk membintangi drama ‘Island’ dan dia sedang menelitinya.

‘Drama itu akan ditayangkan di OCN bakal ditayangkan pada separuh pertama 2021 dengan 10 episod sahaja.
Haraplah Seo Ye-ji terima tawaran ini!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Jadi Waris Keluarga Kaya Diserang Goblin Di Jeju, Seo Yeji Ditawar Berlakon Drama OCN ‘Island’


Program “Radio Star” telah berjaya raih rating tertinggi dalam tempoh hampir 2 tahun!
Episod pada 26 Januari rancangan pelbagai MBC “Radio Star”, menampilkan ahli pelakon “The Red Sleeve” Lee Jun-ho, Lee Se-young, Jang Hye-jin, Oh Dae-hwan, Kang Hoon, dan Lee Min-ji sebagai tetamu, berikutan kejayaan besar drama mereka.

Menurut Nielsen Korea, episod “Radio Star” pada tarikh tersebut, telah berjaya mencapai purata rating penonton seluruh negara sebanyak 8.3%, iaitu 2.6% lebih tinggi daripada rating episod sebelumnya. Ini adalah kali pertama program itu melepasi rating sebanyak 8% dalam tempoh hampir dua tahun, sejak episod yang menampilkan peserta “Mister Trot” pada 8 April 2020, yang mencatatkan purata penarafan penonton sebanyak 10%.

Tahniah “Radio Star”! Nampaknya penangan drama “The Red Sleeve” masih belum surut meskipun sudah tamat.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Pelakon ‘The Red Sleeve’ Jadi Tetamu, Program ‘Radio Star’ Raih Rating Tertinggi Dalam Tempoh 2 Tahun


Institut Penyelidikan Perniagaan Korea telah mendedahkan kedudukan reputasi jenama bulan ini untuk ahli kumpulan lelaki individu!
Kedudukan tersebut ditentukan melalui analisis penyertaan pengguna, liputan media, komunikasi dan indeks kesedaran komuniti dari 703 ahli kumpulan lelaki, menggunakan data besar yang dikumpul dari 16 Mac hingga 16 April.

Tahniah! Ji-min BTS berjaya mengekalkan kedudukannya di bahagian atas senarai untuk bulan ketiga berturut-turut dengan indeks reputasi jenama sebanyak 6,877,359, menandakan peningkatan 33.72% dalam markahnya sejak Mac. Frasa berpangkat tinggi dalam analisis kata kuncinya termasuk ‘Instagram’, ‘hashtag’ dan ‘Our Blues’. Sementara itu, G-Dragon BIGBANG naik ke tempat kedua dalam ranking selepas kenaikan sebanyak 335.02% yang mengejutkan dalam indeks reputasi jenamanya sejak bulan lepas. Jumlah markahnya untuk April ialah 5,756,906.

Manakala Kang Daniel, V dan Jin BTS masing-masing mengikuti di tempat ketiga, keempat dan kelima. Lihat senarai penuh Top 30 di bawah:

Jimin BTS
G-Dragon BIGBANG
Kang Daniel
V BTS
Jin BTS
Jungkook BTS
Junho 2PM
Cha Eunwoo ASTRO
Kim Heechul SUPER JUNIOR
Mino WINNER
Suga BTS
Rowoon SF9
Choi Siwon SUPER JUNIOR
Daesung BIGBANG
RM BTS
Kang Seungyoon WINNER
Yoon Doojoon HIGHLIGHT
Kyuhyun SUPER JUNIOR
Taeyang BIGBANG
J-Hope BTS
Kim Jaehwan WANNA ONE
Yoseob HIGHLIGHT
Park Jihoon WANNA ONE
Lee Gikwang HIGHLIGHT
Byungchan VICTON
Key SHINee
Lee Seunghoon WINNER
Yesung SUPER JUNIOR
Minho SHINee
Ha Sungwoon WANNA ONE

Tahniah semua!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Jimin BTS & G-Dragon BIGBANG Top 2 Ranking ‘Reputasi Jenama Idola Lelaki’ Bagi April


Sebelum kembali aktif berlakon, Gong Yoo nampaknya sedang seronok berehat kini.

ARTIKEL BERKAITAN
Bakal Berlakon Drama Baru, Netizen Kagum Lihat Gong Yoo 'Jaga Makan'

Terbaru pada 8 Mei, seorang pengguna di Twitter telah berkongsi gambar pelakon Gong Yoo yang dilihat sedang bercuti di Bali.
Menerusi hantaran yang dimuat naik, pelakon lelaki kelihatan tidak berbaju dan sedang bermain telefon bimbitnya.

kakakku ketemu gong yo 😭 pic.twitter.com/4X6Vx3lJ3v
— mogumogu (@cuma10ribu) May 8, 2023
Meskipun tidak tahu sebab Gong Yoo berada di Bali Beach Club namun, netizen meneka bahawa dia sedang menikmati masa cutinya di situ.
Sementara itu, Gong Yoo sedang meneliti tawaran untuk terajui drama “Trunk”, bergandingan dengan Seo Hyun-jin.

Fuh seksi la Gong Yoo!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Sedang Bercuti Di Bali, Netizen Terkesima Lihat Gong Yoo Tidak Berbaju


Kini kembali aktif dalam dunia seni, ramai yang menganggap bahawa Gu Hye-sun sudah pun membuka lembaran hidup baru selepas penceraiannya dengan Ahn Jae-hyun.
Dalam rancangan “Point Of Omniscient Interfere” yang ditayangkan baru-baru ini, ia telah membawa penonton di sebalik tabir persediaan untuk pameran lukisan Gu Hye-sun.

Semasa menyiapkan untuk pembukaan pameran itu, Gu Hye-sun meluahkan,
Nak pergi semak pun saya sudah berasa risau, nampak seperti pameran ini tidak disediakan dengan baik. Saya tak berpuas hati dengan banyak perkara sejak kebelakangan ini. Sama tunjukkan sesuatu yang banyak lagi kepada orang tapi saya juga tak mahu orang datang ke pameran ini.
 Dalam satu babak lain,

Saya rasa ia sepatutnya dijadikan sebagai pameran video. Mungkin saya dah buat percaturan yang salah. Selalunya saya sangat cintai diri sendiri tetapi tak tahu kenapa saya asyik tak berasa puas hati kini.
Saya suka berasa hebat tapi kebelakangan ini, saya berasa semakin kecil dan kecil.

Mendengarkan luahan perasaan Gu Hye-sun itu, kebanyakan peminatnya meluahkan rasa risau dengan keadaan pelakon tersebut. Bahkan ada antara mereka yang turut meminta agar agensi naungannya memerhatikan wanita itu dengan lebih baik.

Korang rasa macam mana?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

“Saya Selalu Rasa Hebat Tapi Kini Saya Berasa Semakin Kecil..” – Ramai Risau Dengar Luahan Gu Hyesun


Nampaknya tahun ini, kita akan disajikan dengan K-Drama baru lagi di Netflix.

ARTIKEL BERKAITAN
Moon Sori & Park Haejoon Dilamar Sertai IU & Park Bogum Dalam 'You Have Done Well'

Terkini, Netflix telah mengesahkan tarikh tayangan bagi drama “Queen Maker” iaitu pada 14 April ini dan turut mengeluarkan video trailer untuk drama tersebut.
Untuk maklumat, drama “Queen Maker” ini mengisahkan tentang wanita yang bernama Hwang Do-hee (lakonan Kim Hee-ae) seorang yang genius dalam pembuatan imej dan mendominasi bahagian perancangan strategik di sebuah syarikat yang besar serta dia ingin menjadi seperti Oh Gyeong-sook (lakonan Moon So-ri), merupakan seorang peguam yang menjaga hak asasi manusia.

Dalam video trailer tersebut, Hwang Do-hee dan Oh Gyeong-sook perlu bekerjasama untuk memasuki dunia politik dan mereka perlu menewaskan kuasa-kuasa jahat yang ada dalam politik Korea.

Nantikan drama “Queen Maker” ini akan dikeluarkan di Netflix pada 14 April ini. Jangan lupa tonton okay!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Kisah Dunia Politik, Siri Netflix ‘Queen Maker’ Lancar Video Trailer Pertama


Pelakon Kim Junghyun mula menjejakkan kaki ke dalam dunia lakonan bermula pada tahun 2015 dalam filem “Overman” dan kian dikenali ramai menerusi wataknya sebagai adik Gong Hyojin dalam drama “Incarnation Of Jealousy”. Semakin hebat apabila lelaki itu berjaya merebut watak utama untuk drama KBS, “School 2017” dan JTBC “Eurachacha Waikiki” pada tahun seterusnya. Walaubagaimanapun, setelah menerima cacian kerana perlakuannya yang endah tak endah semasa sidang media drama “Time”, dia mengambil keputusan untuk undur diri daripada drama tersebut pada separuh jalan atas alasan mengalami masalah tidur dan pemakanan.

Hampir 1 tahun 5 bulan mendiamkan diri daripada dunia hiburan, Kim Junghyun berdiri tinggi dan kembali semula sebagai antara pelakon utama dalam drama “Crash Landing On You”. Ternyata kemunculan semulanya ini membuahkan hasil kerana drama bergenre melodrama ini berjaya mencipta fenomena bukan sahaja di Korea malahan di seluruh dunia. Sampaikan ia berjaya mengalahkan rekod rating tertinggi di saluran tvN yang dipegang kemas oleh Goblin sebelum ini!
Menerusi drama popular itu, Kim Junghyun membawa watak Gu Seungjun iaitu seorang ahli perniagaan British yang juga sebenarnya penipu. Pada awal cerita dia telah dijanjikan untuk berkahwin dengan Yoon Seri (Son Yejin) tetapi dia mula jatuh cinta dengan seorang wanita bangsawan Korea Utara iaitu Seo Dan (Seo Jihye). Kisah cinta terhalang di antara orang Korea Utara dan Korea Selatan membuatkan ramai penonton yang ikut menangis sekali apabila melihat keperitan watak-watak tersebut.

Kesemua penonton berasa gembira apabila Gu Seungjun dan Seo Dan berjaya menemui cinta sejati mereka selepas bertahun-tahun memendam rasa kepada orang lain. Tetapi rasa bahagia itu hanya sebentar apabila lelaki itu akhirnya ditembak mati seterusnya menguburkan cinta yang baru berputik itu. Babak Seo Dan yang meratap dan merayu paramedik supaya menyelamatkan Seungjun membuatkan penonton hiba dan marah dengan pengakhiran kisah cinta mereka yang tragis. Punyalah ramai yang terkesan dengan kematian watak yang di bawa Kim Junghyun, nama ‘Gu Seungjun’ terus berada di atas tangga carian di semua laman komuniti Korea selepas tayangan episod terakhir “Crash Landing On You”.

Rupanya Kim Junghyun sendiri tidak mengetahui bahawa karakter yang dimainkannya akan mengalami nasib semalang itu.
Sebenarnya semasa mendapat skrip untuk episod ke-15 pun, saya masih lagi tidak tahu bahawa saya akan mati. Disebabkan saya ditembak pada penghujung episod ke-15, saya bertanya kepada pengarah sama ada saya akan mati. Dia menjawab ‘Tak tahulah, tak kan nak matikan. Ia adalah satu permulaan kepada awak, awak akan selamat.’
Tetapi apabila saya baca skrip episod ke-16, saya rupanya mati. Saya terfikir mungkin saya akan hidup pada penghujungnya, lantas mula membaca skrip untuk epilog, tetapi saya memang mati.
Pun begitu, Kim Junghyun berterima kasih kepada semua yang memberikan sokongan dan kasih sayang kepada watak Seungjun. Meskipun ramai yang bersedih atas pemergiannya, disebabkan tiada langsung babak pengebumian, dia meminta agar penonton menganggap yang Gu Seungjun masih ada dan hidup di suatu tempat lain.
Lelaki tersebut turut gembira kerana dapat meninggalkan impak yang besar untuk kesudahan “Crash Landing On You”. Dia meraskan kematiannya yang paling diingati kerana selepas tamat sahaja drama itu kesemua staf meminta maaf atas pemergiannya.

Dia juga menyatakan sekiranya kesudahan itu diterbalikkan dan dia serta Seo Dan mendapat kesudahan gembira sama seperti pasangan Seri dan Junghyuk, adakah mereka akan dapat menonjolkan rasa gembira sama seperti pasangan itu. Disebabkan itu Kim Junghyun merasakan bahawa kematian Seungjun adalah satu perkara yang patut dilakukan.
Kim Junghyun berjaya membuktikan bakat lakonannya sekali lagi menerusi drama “Crash Landing On You”. Meskipun mengalami masalah kesihatan yang serius sebelum ini tetapi tuah nampaknya berada di samping lelaki ini. Tak sabar nak tengok dia berlakon dalam drama baru!
Sumber: Sports Joseon

Kim Junghyun Dedah Hanya Tahu Gu Seungjun Mati Semasa Rakaman Episod Terakhir ‘Crash Landing On You’!


Forbes baru-baru ini telah mengeluarkan senarai ’30 Under 30′ untahun 2021, dan nampaknya ramai selebriti Korea yang tersenarai di dalamya!
Suzy

IU

Nam Joo-hyuk

Hwasa (MAMAMOO)

Tahniah kepada semua selebriti ini!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Bintang Bersinar, 4 Selebriti Korea Bawah 30 Tahun Ini Tersenarai Dalam Forbes ’30 Under 30′


Sudah pun berusia 40-an, ramai yang menantikan masa Lee Dong-wook untuk menamatkan zaman bujangnya.
Dalam saluran YouTube ‘Studio Waffle’ baru-baru ini, pelakon berkulit cerah itu telah menjadi tetamu untuk program “Turkids On The Block”.

Apabila ditanya mengenai ciri wanita idamannya,
Tiada perkara tetap yang dipanggil sebagai ciri fizikal idaman. Saya sedikit terpikat kalau ada wanita yang kelihatan sesuai berambut pendek.

Mengenai soalan ‘Awak percaya tak cinta yang ditakdirkan?’, jawabnya,
Saya selalau terfikir alangkah baiknya kalau dapat berjumpa seseorang secara semula jadi, contohnya apabila pergi ke luar negara dan berada di dalam kapal terbang, ‘Kalau lah ada wanita seperti itu duduk di sebelah saya…’ Namun tak pernah sekali pun ia berlaku.
Kongsi pandangannya tentang perkahwinan,

Apa pun, dalam umur 50 tahun pastinya saya sudah lakukannya kan.

Nak dekat 50 tahun dah Lee Dong-wook pun..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Seoul

“50 Tahun?” – Lee Dongwook Kongsi Ciri Wanita Idaman & Bila Mahu Berkahwin


Siap sedia untuk kemunculan semula SEVENTEEN!
Pada 17 Mac, dilaporkan bahawa SEVENTEEN akan mengeluarkan album penuh pada bulan Mei. Sebagai tindak balas, agensi kumpulan itu PLEDIS Entertainment mengesahkan,

SEVENTEEN sedang bersedia untuk membuat kemunculan semula dengan album studio penuh pada bulan Mei.
Kemunculan semula yang akan datang ini akan menjadi kemunculan pertama SEVENTEEN dalam tujuh bulan sejak “Attacca” pada Oktober 2021 dan album penuh pertama mereka dalam dua tahun, lapan bulan sejak “An Ode” pada September 2019.

Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTop Star News

SEVENTEEN Sah Akan Comeback Mei Ini


Berita gembira buat peminat drama Korea!

ARTIKEL BERKAITAN
Meski Jarang Pegang Watak Utama, 10 Pelakon Ini Mesti Peminat K-Drama Akan Kenal!

Dengan pelbagai K-Drama menarik telah ditayangkan pada bulan Februari, penonton akan disajikan dengan lebih banyak lagi nakshah, bakal disiarkan pada Mac nanti.
Jom KimchiDaily kongsikan antara drama yang bakal ditayangkan pada Mac ini!

THE GLORY 2

 “The Glory” membawa kisah Dong-eun (Song Hye-kyo) yang dibuli di sekolah hingga menyebabkan dia terpaksa melupakan impian untuk menjadi arkitek. Apabila sudah dewasa, wanita itu menjadi guru kelas kepada anak-anak pembulinya dan dia mula merencana pelan untuk membalas dendam. Bahagian 2 drama ini akan memfokuskan kepada watak Song Hye-kyo yang akan membalas dendam kepada setiap pembulinya.

Pelakon utama: Song Hye-kyo, Lim Ji-yeon, Lee Do-hyun, Jung Sung-il
Tarikh tayangan: 10 Mac
Platform: Netflix
JOSEON ATTORNEY
https://www.youtube.com/watch?v=_tyPl_z_SGc
“Joseon Attorney” mengisahkan tentang seorang peguam yang ingin membalas dendam terhadap musuh yang membunuh ibu bapanya. Dalam naskhah ini, Woo Do-hwan merupakan seorang peguam yang mempunyai daya tarikan dan kecerdasan yang hebat.
Pelakon utama: Woo Do-hwan, Bona WJSN, Cha Hak-yeon
Tarikh tayangan: 31 Mac
Platform: MBC
DELIVERY MAN

“Delivery Man” akan menceritakan kisah seorang pemandu teksi yang dapat melihat hantu dan mereka bekerjasama untuk menyelesaikan jenayah.
Pelakon utama: Yoon Chan-young, Bang Mi-nah
Tarikh tayangan: 1 Mac
Platform: TVING, Viki, Viu
OASIS

“Oasis” ialah sebuah drama berlatar belakangkan Korea Selatan dari tahun 1980 hingga 1990, mengikuti tiga pemuda yang berjuang bermati-matian untuk melindungi impian dan persahabatan mereka serta satu-satunya cinta pertama mereka.
Pelakon utama: Jang Dong-yoon, Seol In-ah, Choo Young-woo
Tarikh tayangan: 6 Mac
Platform: KBS
PANDORA: BENEATH THE PARADISE

Untuk pengetahuan, “Pandora: Beneath The Paradise” ialah sebuah drama balas dendam tentang seorang wanita, yang menyedari bahawa kehidupannya bukanlah sempurna seperti yang dilihat.
Pelakon utama: Lee Ji-ah, Lee Sang-yoon, Jang Hee-jin, Park Ki-woong
Tarikh tayangan: 11 Mac
Platform: tvN
ROMANTIC GUEST HOUSE

“Romantic Guest House” ialah sebuah drama percintaan misteri yang mengisahkan tentang empat remaja termasuk Yoon Dan-oh (Shin Ye-eun), pemilik rumah tamu Yihwawon yang bebas daripada stereotaip, dan tiga pelajar asrama yang menyimpan rahsia.
Pelakon utama: Shin Ye-eun, Ryeoun, Kang Hoon, Jung Gun-joo
Tarikh tayangan: 20 Mac
Platform: SBS, Viki
DIVORCE ATTORNEY SHIN

Berdasarkan webtoon popular, “Divorce Attorney Shin” akan menceritakan kisah seorang peguam perceraian berbakat yang bernama Shin Sung-han, bekas pemain piano klasik yang tiba-tiba menukar laluan kerjayanya kepada undang-undang perceraian apabila dia menerima berita yang mengejutkan.
Pelakon utama: Cho Seung-woo, Han Hye-jin, Kim Sung-kyun, Jung Moon-sung
Tarikh tayangan: 4 Mac
Platform: JTBC, Netflix
DUTY AFTER SCHOOL

“Duty After School” ialah drama thriller sains fiksyen yang membawa kisah semua pelajar di seluruh Korea terpaksa menyertai tentera dan berlawan makhluk asing bagi menambah markah ekstra sebelum peperiksaan kebangsaan.
Pelakon utama: Shin Hyun-soo, Lee Chun-ho, Im Se-mi, Park Eun-young
Tarikh tayangan: 31 Mac
Platform: TVING
Jadi, korang paling teruja nak tonton drama yang mana?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

Bulan Baru Akan Tiba! Nantikan 8 K-Drama Pelbagai Genre Bakal Tayang Mac Ini


Semakin aktif kini, ramai yang lega apabila Kim Seon-ho kembali ke diri asalnya selepas dilanda kontroversi berkaitan bekas kekasih dua tahun lalu.

ARTIKEL BERKAITAN
"Kembali Ke 'Running Man'.." - IG Kim Jongkook Dibanjiri Komen Dek Foto Bersama Lee Kwangsoo

Bagi mempromosikan filem terbarunya iaitu “The Childe”, lelaki tinggi itu telah menyertai episod terbaru saluran YouTube ‘GYM Jongkook’ selain sempat meminta tips bagi menguatkan otot bahagian bawah dan belakang badan.
Meskipun nampak macho namun personaliti sebenar Kim Seon-ho yang tak tentu arah membuatkan Kim Jong-kook sepanjang masa. Ujar lelaki sasa itu,

Semua orang yang kenali Kim Seon-ho beritahu saya bahawa Kim Seon-ho ialah seorang yang cemerkap tapi dia seorang yang baik.

Mungkin terpersona dengan personaliti pelakon itu, Kim Jong-kook dilihat menggelarkannya sebagai seseorang yang kelihatan seperti Lee Kwang-soo. Malah kata-kata itu digunakan di dalam tajuk episod berkenaan,

Kenapa.. saya ternampak dia seperti Lee Kwang-soo? (feat. Kim Seonho).
Bahkan ahli “Running Man” itu turut meletakkan kapsyen yang sama di Instagram di mana dia mengatakan ‘Kim Seonho ialah Lee Kwang-soo versi kacak’.

Comel episod ni!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

“Kim Seonho Ialah Lee Kwangsoo Versi Kacak..” – Kim Jongkook


Kecoh baru-baru ini apabila pelakon filem terkenal Ha Jungwoo yang dituduh menyalah gunakan dadah jenis propofol di sebuah klinik pembedahan plastik di Gangnam. Selepas lama mendiamkan diri, pelakon itu telah tampil dan menidakkan segala tuduhan dan menjelaskan kenapa dia menerima rawatan laser di bawah nama adiknya.
Dia juga menjelaskan dia ke klinik itu bagi memulihkan parut di mukanya dan pengambilan propofol adalah atas saranan doktor bertugas itu sendiri. Oleh kerana masih ramai lagi yang ragu-ragu dengan penjelasan Ha Jungwoo, agensi naungan lelaki itu telah meriliskan keratan mesej pelakon tersebut bersama doktor di klinik tersebut.

Keratan mesej ini telah didedahkan kepada Channel A yang juga merupakan outlet media yang mula-mula melaporkan mengenai kes salah guna propofol dalam kalangan selebriti beberapa minggu lepas. Mesej antara pengarah klinik itu dan Ha Jungwoo bermula pada Januari 2019 apabila lelaki itu mengenalkan dirinya dan menyampaikan bahawa dia mendapat maklumat klinik tersebut daripada kenalan rapatnya. Mereka kemudiannya mengaturkan temu janji pertama untuk rawatan tersebut.

Dua minggu kemudian, pengarah tersebut menghantar mesej yang berbunyi,
Tugas selepas ini ialah parut tetapi selepas prosedut tersebut, sila datang semula ke klinik sebanyak 3 kali lagi dalam masa 10 hari.
Ha Jungwoo membalas mesej tersebut,

Parut itu adalah masalah yang paling besar.
Selepas daripada rantaian mesej ini, mereka berdua berbincang tentang masalah kulitnya selepas prosedur itu. Ha Jungwoo menyatakan bahawa kulitnya menjadi merah kerana rawatan tersebut.

Apabila ditanyakan sama ada propofol diperlukan dalam prosedur tersebut, wakil Ha Jungwoo menjelaskan yang parut di muka Ha Jungwoo adalah sangat dalam jadi menjalani rawatan laser tersebut tanpa pelali adalah sangat menyakitkan.
Selain itu, wakil pelakon lelaki itu menyatakan disebabkan dia mengatur temu janji menerusi mesej, dia tidak pasti pihak klinik meletakkan namanya di bawah nama siapa. Wakil itu turut menafikan Ha Jungwoo menggunakan nama palsu, terutama nama adiknya untuk mendapatkan suntikan.
Kelmarin, peguam Ha Jungwoo turut duduk bersama media Sports Chosun bagi menjelaskan kebenaran mengenai anak guamnya.
Apa yang saya dapat beritahu ialah Ha Jungwoo tidak meminta untuk meletakkan dia di bawah nama palsu. Doktor tersebut adalah orang pertama yang mencadangkan dia menggunakan nama palsu bagi mendapatkan rawatan tersebut. Selalunya, Ha Jungwoo adalah seorang yang sangat berhati-hati dan tak pernah pun tempah nama di restoran menggunakan nama sendiri. Individu yang bertanggungjawab terhadap prosedur itu mencadangkan dengan tegas dia menggunakan nama palsu, jadi Ha Jungwoo mempercayainya tanpa ragu-ragu dan hanya mengikut arahan.
Disebabkan Ha Jungwoo tahu yang klinik tersebut adalah sangat popular dalam kalangan orang kaya dan usahawan ternama, jadi dia tidak teragak-agak untuk menerima cadangan doktor bertugas untuk menggunakan nama palsu. Ha Jungwoo dikatakan menyesal selepas mengetahui bahawa ia adalah sesuatu yang salah dan tak sangka perkara sebegini akan timbul daripada prosedur rawatan yang mudah.

Peguam tersebut tak lupa untuk menjelaskan alasan sebenar disebalik penggunaan propofol dalam prosedur rawatannya.
Kami selalu ingatkan propofol sering digunakan ketika endoskopi. Rawatan Ha Jungwoo melibatkan laser jadi ia tak perlukan pelali penuh. Tapi disebabkan laser yang digunakan agak kuat jadi prosedur ini sangatlah sakit. Ha Jungwoo menggunakan propofol selepas ketua pembedahan membuat keputusan dia memerlukannya. Dia tidak pernah mengambilnya berlebihan daripada jumlah yang sepatutnya atau pun secara haram.
Nantikan perkembangan seterusnya mengenai kes ini.
Sumber: Soompi

Cuba Buktikan Dia Tidak Bersalah Kes Salah Guna Propofol, Ha Jungwoo Dedah Mesej Dengan Doktor


Baru seminggu ditayangkan, “The Sound of Magic” nampaknya telah berjaya meraih perhatian penonton, bukan sahaja di Malaysia, malahan di seluruh dunia.

ARTIKEL BERKAITAN
"Saya Menangis Menontonnya" - 'The Sound Of Magic' Terima Pujian Melambung

Bagi yang belum tahu, “The Sound of Magic” ialah drama muzik fantasi, membawa kisah ahli silap mata misteri Lee Eul (Ji Chang-wook) yang tiba-tiba muncul di hadapan seorang gadis bernama Yoon Ah-yi (Choi Sung-eun) yang telah kehilangan impiannya, dan rakan sekelasnya bernama Na Il-deung (Hwang In-yeop), yang dipaksa bermimpi.
Dikeluarkan pada 6 Mei, “The Sound of Magic” telah berjaya duduki No. 1 di ranking rancangan TV Netflix Malaysia kini. Hebat kan! Sebagai tindak balas kepada pencapaian sedemikian, pengarah Kim Seong-yoon berkata,

Saya benar-benar tidak percaya. Saya sangat bersyukur kerana ramai orang bersimpati dengan cerita itu. Saya rasa berbesar hati apabila mengetahui ramai penonton terharu dan merasakan kesan yang berlarutan melalui karya ini.

Untuk pengetahuan, bagi menghasilkan drama fantasi ini, ahli silap mata sebenar Lee Eun-gyeol turut mengambil bahagian dalam kerja silap mata untuk drama ini. Ketika ditanya tentang apa yang menjadi tumpuan untuk itu, pengarah menjawab,

Tumpuan pada sihir ialah konsep Lee Eul. Dalam webtoon asal, ia adalah sejenis silap mata rawak. Walau bagaimanapun, kami mempertimbangkan cara memaksimumkan fantasi serta menangkap nada dan ragam sihir. Memandangkan Lee Eun-gyeol adalah seorang yang mempunyai kekuatan dalam hal ini, dia menerangkan semuanya kepada kami. Dia juga membantu kami dengan jenis silap mata untuk digunakan.
Selain itu, sebagai sebuah drama muzikal, ia memerlukan bukan sahaja lakonan tetapi juga nyanyian dan koreografi. Pengarah turut menjelaskan tentang bahagian terpenting dalam mengarahkan drama ini. Menurutnya,
Fantasi dalam karya ini lebih dekat dengan sihir, jadi nada fantasi dan dunia nyata mestilah konsisten sedikit sebanyak. Saya memberi perhatian pada bahagian itu kerana pakaian, sihir, watak dan lakonan perlu bersesuaian dengan nada. Saya juga berfikir tentang menyimpan mesej asal dan menyampaikannya dengan cekap.

Korang dah habis tonton ke “The Sound of Magic”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

No 1 Di Ranking Netflix Malaysia Kini, Pengarah Ulas Lebih Soal ‘The Sound Of Magic’


Park Jin-young dan Roh Jeong-eui berkemungkinan akan digandingkan dalam sebuah drama baharu!
Pada 28 April, Park Jinyoung dan Roh Jeong-eui dilaporkan akan membintangi drama adaptasi webtoon berjudul “The Witch”. Sebagai tindak balas, agensi bagi Park Jinyoung iaitu BH Entertainment telah mengeluarkan kenyataan,

‘The Witch’ ialah drama yang sedang disemak secara positif selepas menerima tawaran.
Begitu juga dengan Namoo Actors, agensi bagi Roh Jeong-eui,
Ia adalah karya yang sedang disemak secara positif selepas menerima tawaran untuk muncul dalam drama baharu ‘The Witch’.
Untuk pengetahuan, “The Witch” ialah drama adaptasi webtoon dengan nama yang sama,  membawa kisah tentang seorang lelaki yang jatuh cinta dengan seorang wanita yang dipanggil bomoh. Park Jin-young telah ditawarkan untuk memainkan watak Lee Dong-jin, seorang pakar dalam statistik yang ditinjau oleh Shine Solutions sebagai pelombong data yang mendapat penilaian tertinggi dalam industri.

Manakala Roh Jeong-eui dilamar untuk berperan sebagai Park Mi-jeong, yang menjadi penterjemah dengan memanfaatkan kemahiran bahasa Inggerisnya, yang dikuasainya sejak kecil. Pada suatu hari, dia terjerat dengan khabar angin yang menyebabkan dia dipanggil ahli sihir.

Nantikan maklumat lanjut mengenai “The Witch”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Park Jinyoung & Roh Jeongeui Dilamar Terajui Drama Adaptasi Webtoon ‘The Witch’


Boleh tahan susah jugak nak cari naskhah romantik yang realistik sekarang ini kan? Biasanya filem cinta pastinya membawa plot kisah dongeng yang sukar difahami oleh penonton dalam dunia sebenar.
Tapi lain pula dengan filem “Sweet & Sour” yang baru sahaja dikeluarkan oleh Netflix beberapa hari lalu. Disebabkan oleh plotnya yang nampak seperti cerita dalam dunia nyata, ianya berjaya mencuri perhatian ramai penonton.

Selepas tiga hari tayangan, filem yang dibintangi oleh Chae Soo-bin, Jang Ki-yong dan Jung Soo-jung itu berjaya menduduki No 1 di beberapa negara seperti Korea Selatan, Taiwan, Thailand, Vietnam dan juga Malaysia.

Untuk pengetahuan korang, “Sweet & Sour” membawa kisah seorang lelaki bernama Jang Hyeok (Jang Ki-young) yang mahukan kedua-dua cinta dan kerja, Da-eun (Chae Soo-bin) iaitu teman wanitanya dan Bo-yeong (Krystal) iaitu wanita yang ditemuinya dalam satu persekitaran baru. Ianya digambarkan sebagai sebuah naskhah komedi romantik menyegarkan mengenai hubungan rumit di antara tiga orang individu dengan emosi yang berbeza.

Korang dah layan ke filem ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Baru 3 Hari Tayangan, ‘Sweet & Sour’ Duduki No 1 Di Ranking Popular Netflix Malaysia


Episod awal “Meow: The Secret Boy”
Seorang wanita muda bernama Kim Solah (Shin Yeeun) telah membawa pulang seekor kucing putih yang comel ke rumahnya meskipun tidak berapa gemar dengan haiwan peliharaan itu. Dia percaya bahawa di dalam dunia ini terdapat dua jenis manusia iaitu orang yang sukakan anjing atau pun orang yang sukakan kucing.

Solah mempunyai hubungan ‘teman tapi mesra’ dengan Lee Jaeseon (Seo Jihoon) yang sangat menyukai kucing bahkan dialah yang menghadiahkan kucing putih itu kepada Solah. Wanita itu nyata keliru dengan lelaki tersebut yang seperti menyukainya daripada cara dia melayannya tetapi pada akhirnya Jaeseon meninggalkan Solah untuk perempuan lain.
Lebih merunsingkan apabila kucing yang dihadiahkan itu sebenarnya adalah untuk teman wanita Jaeseon tetapi terpaksa membatalkan hasratnya itu kerana kekasihnya telah meminta putus daripadanya. Alergik terhadap kucing, Jaeseon akhirnya menyerahkan kucing tersebut kepada Solah kerana sedar wanita itu pasti menerimanya tanpa sebarang persoalan.

Si kucing tersebut (Kim Myungsoo) pula sebenarnya adalah manusia dalam diam. Haiwan ini asyik mempunyai bayangan mengenai kehidupannya sebagai manusia. Kucing putih tersebut hanya bertukar kepada manusia apabila tiada sesiapa yang melihatnya. Kelakar melihat telatahnya apabila cuba mendalami dunia sebagai manusia dan bukannya haiwan.

Walaupun tidak boleh selalu menjelma sebagai manusia tetapi tiap kali kucing tersebut menjadi orang, pasti ia berlaku dalam waktu yang pelik. Seperti apabila dia berjaya membantu menghantar ayah Solah menaiki ambulans selepas dia pengsan kerana serangan jantung.

Solah juga berada dalam dilema selepas mendapat tahu bahawa ayahnya kini sudah mempunyai wanita baru di dalam hidupnya dan telah berpindah ke kampung untuk meneruskan hidup mereka. Disebabkan oleh itu, dia berpindah ke tempat baru yang kebetulan bersebelahan dengan kafe milik Jaeseon.
Cerita ini menjadi kian menarik apabila kucing putih itu yang kini dinamakan sebagai Hongjo sudah mula menyukai Solah namun berasa sedih apabila melihat keakraban wanita itu dan pemilik kafe tersebut. Mereka juga sudah beberapa kali melihat kelibat Hongjo dalam badan manusianya tetapi menyangka dia hanyalah seorang lelaki yang tinggal di kawasan yang sama.
Walaubagaimanapun, Solah terperanjat apabila melihat patung yang diberikan kepada lelaki misteri itu yang pernah menyelamatkannya kini berada dalam rumahnya kembali. Meminta bantuan Jaeseon, kedua mereka mula mencari lelaki itu di merata tempat. Dalam pada itu, semasa Solah dan Jaeseon mula intim, situasi itu telah diganggu oleh Hongjo yang muncul dalam badan manusianya.

Rating rendah
Cerita fantasi romantik ini ternyata berjaya membuatkan ramai orang yang tersenyum simpul melihat komelan kucing putih tersebut bersama tuannya, Solah. Drama ini tidak seberat naskhah thriller atau pun misteri, tetapi ia mampu meringankan stres penonton kerana plotnya yang ringan dan menghiburkan.
Pun begitu, “Meow: The Secret Boy” hanya mampu meraih rating sederhana pada episod awalnya dengan catatan 3.6% dan 2.8% sahaja. Lantas meletakkannya di tempat terakhir dalam slot tersebut berbanding dengan drama lain seperti “Memorist”, “Find Me In Your Memory”. Rating tersebut jatuh sedikit kepada 1.6% dan 1.8% pada episod kedua, mungkin kerana drama popular “Hospital Playlist” turut menyertai persaingan dalam slot tersebut pada hari Khamis.
Sekiranya anda peminat drama fantasi yang dipenuhi dengan kisah romantik, jangan lupa untuk menyaksikan “Meow: The Secret Boy” pada setiap Rabu dan Khamis di saluran KBS!

Kucing Jadi Manusia, Drama Fantasi Romantik ‘Meow: The Secret Boy’ Mula Dengan Rating Rendah


Ada berita gembira buat peminat yang menantikan kepulangan Baek-hyun EXO dari latihan tentera!

ARTIKEL BERKAITAN
"2023 Adalah Tahun EXO" - Suho Umum EXO Akan Buat Kemunculan Semula Pada 2023 Ini

Untuk pengetahuan, pada 5 Februari ini, Baek-hyun akan diberhentikan dari jadual khidmat ketenteraan wajibnya.
Teruja ingin berjumpa dengan peminat, ahli EXO itu meninggalkan mesej di laman Twitternya,

Jumpa awak tak lama lagi ><

곧만나!!><
— Baekhyun_EXO (@B_hundred_Hyun) February 2, 2023

Memandangkan hari yang dinantikan semakin hampir, peminat juga turut teruja dan membalas tweet tersebut,

Saya tak sabar nak jumpa awak.

Kami sangat merindui awak!

Saya bersedia untuk melihat awak kembali setelah sekian lama.
2 hari lagi EXO-L!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Bakal Tamat Latihan Tentera 2 Hari Lagi, Baekhyun EXO Titip Ucapan Buat Peminat


Dalam banyak-banyak K-Drama yang ditayangkan di Netflix pada tahun ini, agaknya yang manakah menerima kasih sayang dari peminat genre itu?
Menurut data jumlah jam tontonan untuk tahun 2021, ini ialah ranking 10 drama popular di laman penstriman itu bagi tahun ini.

1. Squid Game
Ia adalah drama fantasi gelap mengenai sebuah permainan survival misteri dengan tawaran ganjaran sebanyak 45.6 bilion won (RM163.5 juta).

2. Vincenzo
Membawa kisah seorang peguam Itali bernama Vincenzo Cassano (Song Joong-ki) yang juga merupakan penasihat kepada sebuah keluarga mafia. Dek konflik yang tercetus dalam organisasinya, dia kembali ke Korea dan berlaga pula dengan seorang peguam tegas iaitu Hong Cha-young (Jeon Yeo-bin). Bersama-sama, mereka mencapai keadilan dengan mengaplikasikan cara yang digunapakai penjahat.

3. Hometown Cha-Cha-Cha
Drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Du-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

4. My Name
Ia menceritakan kisah Ji-woo yang menyertai polis sebagai pengintip untuk organisasi pengedaran dadah bagi membongkar rahsia sebenar di sebalik kematian ayahnya.

5. Hellbound
Drama ini berlatarbelakangkan dunia di mana manusia melalui fenomena mistik yang mengerikan di mana utusan dari neraka yang muncul di bumi untuk membawa manusia ke neraka. Dalam kekalutan akibat realiti baru ini, satu kepercayaan diketuai Jung Jin-soo (Yoo Ah-in) mula popular manakala segelintir yang lain cuba membongkar rahsia disebalik kejadian pelik ini.

6. Nevertheless
Ia membawa kisah seorang wanita bernama Yoo Na-bi (Han So-hee), yang mahu bercinta tapi tidak percayakan cinta dan seorang lelaki bernama Park Jae-uhn (Song Kang) yang merasakan hubungan cinta adalah menyusahkan namun ia tidak menghalangnya untuk memikat ramai wanita.

7. Hospital Playlist 2
Drama ini mengisahkan lima sekawan yang menempuhi zaman universiti sehingga kini menjadi doktor terbaik di sebuah hospital yang sama.

8. The King’s Affection
Ia menceritakan kisah sepasang kembar yang lahir di istana. Walaupun salah seorang daripadanya dibuang kerana merupakan seorang perempuan, dia kemudiannya berlakon menjadi putera raja selepas kembar lelakinya meninggal dunia.

9. Sisyphus: The Myth
Drama misteri fantasi ini memberi fokus kepada jurutera genius Han Tae-sool (Cho Seung-woo) yang menjalani pengembaraan dahsyat dalam membongkar kebenaran dan si penyelamat Kang Seo-hae (Park Shin-hye) yang menjalani laluan yang berliku dan berbahaya untuknya.

10. The Uncanny Counter
Drama ini membawa kisah sekumpulan individu yang menggelarkan diri mereka sebagai “Counter” dan bertugas memburu roh jahat. Setiap daripada mereka mempunyai kelebihan tersendiri dan menyembunyikan identiti sebenar dengan menyamar sebagai pekerja di sebuah restoran mi.

Setuju tak dengan ranking ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWhat's On Netflix

Pelbagai Genre, 10 K-Drama Top Di Netflix Bagi 2021


Ji-soo BLACKPINK bercakap tentang drama JTBC yang akan datang “Snowdrop”!

ARTIKEL BERKAITAN
"'Chemistry' Kami Hebat" - Jung Haein Ulas Lakonan Dengan Jisoo BP & Watak Dalam 'Snowdrop'

“Snowdrop” ialah drama berlatarkan Seoul pada tahun 1987. Drama ini akan mengisahkan kisah cinta Su-ho (Jung Hae-in), seorang pelajar di sebuah universiti berprestij yang tiba-tiba bergegas masuk ke asrama universiti wanita sambil berlumuran darah pada suatu hari, dan Young-ro (Ji-soo), seorang pelajar di universiti wanita yang menyembunyikannya dan menjaga lukanya walaupun ketika menghadapi bahaya di bawah pengawasan rapi.
Ji-soo berkongsi,

Young-ro, watak yang saya bawa, sangat menawan. Dia seorang tokoh yang baru mencecah 20 tahun, tetapi kuasa yang dia ada untuk menarik orang ramai telah diturunkan kepada saya. Cara dia secara beransur-ansur menjadi matang walaupun dia masih belajar sangat bagus.
Mengenai persamaan dengan wataknya, Ji-soo mendedahkan,
Ia adalah aspek menyampaikan tenaga yang cerah kepada orang ramai dan berusaha supaya semua orang dapat bergaul dengan baik.
Young-ro ialah seorang pelajar ceria yang menceriakan suasana di asrama Universiti Wanita Hosu No. 207. Dia pergi bersama rakan sebiliknya ke ‘blind date’ di dalam asrama dan jatuh cinta dengan Su-ho pada pandangan pertama.

Ji-soo berkongsi,
Semasa penggambaran, saya berusaha untuk berfikir seperti Young-ro dan bertindak seperti Young-ro. Saat yang paling diingati ialah bercakap tanpa henti dengan pengarah Jo Hyun-tak tentang Young-ro. Saya bersedia sambil terus memikirkan apa maksud Young-ro bagi Su-ho agar tidak melupakannya.
Mengenai keadaan di set, Ji-soo mendedahkan,
Saya sangat rapat dengan semua orang semasa penggambaran, jadi ia benar-benar terasa seperti saya tinggal di asrama. Khususnya, saya bertemu dengan rakan-rakan sebilik saya dalam drama, sejak sebelum penggambaran untuk mendekatkan diri semasa berlatih dan melepak bersama-sama, jadi ia menyeronokkan membuat drama bersama-sama.

Pelakon itu juga menyentuh tentang ‘chemistry’ nya dengan Jung Hae-in. Dia berkongsi,
Sungguh bertuah bagi saya kerana Jung Hae-in adalah pelakon pertama yang saya dapat berlakon bersama. Dari penggambaran pertama hingga terakhir, dia memantau babak bersama saya, dan dia boleh dipercayai kerana dia mengetuai set dan mendengar dengan baik kebimbangan saya tentang peranan itu. Saya rasa daya tarikannya yang paling hebat ialah dia mendengar dengan teliti dan dengan ikhlas memikirkan kebimbangan semua orang.
Ji-soo turut mendedahkan bagaimana reaksi ahli BLACKPINK terhadap dramanya. Dia menjelaskan,
Mereka menghantar berita bahawa mereka pasti akan menonton. Memandangkan ahli menyokong saya dan menyatakan rasa ingin tahu, saya juga mendapat kekuatan dan dapat bekerja lebih keras dalam penggambaran.
Mengenai perkara yang perlu diberi perhatian dalam drama itu, Ji-soo memilih gambar cantik yang dibuat oleh pengarah dan kakitangan, kisah tokoh yang pelbagai dalam “Snowdrop”, dan muzik yang sesuai yang akan dimainkan dengan masa yang tepat. Mengenai perubahan yang dia alami selepas penggambaran “Snowdrop”, Ji-soo mendedahkan,
Saya rasa pelbagai emosi yang biasanya tidak saya alami telah meluas. Apabila Young-ro semakin matang, saya rasa saya juga semakin matang selangkah lagi. Saya tidak akan dapat melupakan pengalaman ini di mana ramai orang mengumpulkan kekuatan mereka bersama-sama untuk menyiapkan drama ini.

Jangan lupa tonton “Snowdrop” pada 18 Disember ini di JTBC dan Disney+!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

“Saya Sungguh Bertuah” – Jisoo BP Ulas Berlakon Dengan Jung Haein & Watak Dalam ‘Snowdrop’


Terdetik di hati untuk merujuk kepada orang yang lebih pakar, Sun-ye bekas ahli WONDER GIRLS, bakal berkongsi mengenai keadaan anaknya.

ARTIKEL BERKAITAN
"Saya Tak Boleh Buat Persembahan Sebab..." - Hyelim WONDER GIRLS Dedah Kesan Tidak Turun Berat

Satu video teaser mengenai sesi pertemuan Sun-ye dengan Dr. Oh Eun-young telah dimuat naik melalui akaun Youtube rasmi, Channel A dan sesi kaunseling Sun-ye bakal disiarkan pada 2 September jam 9:30 malam.
Sebelum bermula sesi kaunseling Sun-ye, dia menyuarakan bagaimana dia mempunyai kekuatan untuk melalui sesi ini, setelah dia melihat episod kaunseling Song Min-ho dari kumpulan WINNER.  Ketika masih berumur 25 tahun, Sun-ye menghentikan segala aktivitinya bersama kumpulan WONDER GIRLS dan mendirikan rumah tangga lalu berpindah ke Kanada untuk membesarkan anaknya. Mendengar permulaan ceritanya, Dr. Oh Eun-young bertanya,

Membesarkan 3 orang anak di negara luar, bukan mudah kan?
Lalu Sun-ye menjawab,
Sebenarnya, menjadi ibu adalah perkara paling sukar bagi saya.
Turut berkongsi bagaimana ibu bapanya berkahwin dek kerana ibunya mengandung sebelum berkahwin, Sun-ye menyalahkan dirinya sebagai punca ibu dan bapanya bercerai. Dr. Oh Eun-young cuba untuk menenangkan Sun-ye dengan berkata bahawa dia perlu cuba berhenti mempersoalkan kewujudannya dan cuba menghargai kewujudan dirinya sendiri. Sun-ye turut berkata bahawa dia berasa sangat kosong selepas datuknya meninggal dan itu menjadi punca dia keluar dari WONDER GIRLS pada 2012. Dalam pada itu dia turut menyuarakan kebimbangannya terhadap keadaan anak-anaknya. Sun-ye berkata,

Apa yang saya boleh lakukan terhadap anak yang sedikit berbeza dengan kanak-kanak lain supaya dia tidak berasa kecil hati?
Menjurus kepada kebimbangan itu, ianya timbul kerana anak sulungnya yang lahir dengan keadaan kelopak matanya yang kurang baik dan mempunyai penyakit ‘speech delay’.
Bukan senang kan nak jadi ibu bapa? Korang boleh tengok episod penuh temu bual Sun-ye di Youtube okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDaum

“Sukarnya Jadi Ibu…” – Sunye Bekas WONDER GIRLS Luah Kebimbangan Soal Anak


Min-hyuk BTOB telah membatalkan aktivitinya yang dijadualkan, selepas kontak rapat dengan kes positif COVID-19.
Pada 20 Disember, Cube Entertainment mengeluarkan kenyataan yang mengatakan bahawa Min-hyuk telah diuji negatif untuk COVID-19, tetapi akan tetap menjalani kuarantin sendiri sehingga 25 Disember kerana dia masih belum divaksin.

Berikut adalah kenyataan yang dikeluarkan:
Helo, ini Cube Entertainment.
Min-hyuk BTOB dimaklumkan bahawa dia telah bertemu dengan kes positif COVID-19 di salah satu lokasi jadualnya. Dia pergi untuk mendapatkan ujian PCR untuk COVID-19 sebagai langkah berjaga-jaga, dan ujian itu sah negatif.
Hari ini, kami memeriksa dengan Pusat Kesihatan Awam Yeongdeungpo. Min-hyuk BTOB belum dapat melengkapkan vaksinasinya sebagai kesan selepas diagnosis COVID-19 awal tahun ini. Dia disahkan sembuh sepenuhnya pada 30 Julai, tetapi lebih tiga bulan telah berlalu sejak itu. Pihak berkuasa kawalan penyakit menasihatkan bahawa mungkin terdapat sumber jangkitan baharu, jadi dengan mengikuti garis panduan mereka, Min-hyuk telah membatalkan semua aktivitinya sehingga 25 Disember dan akan menjalani kuarantin sendiri.
Kami memohon maaf kerana menimbulkan kebimbangan ramai orang.
Sebagai sebuah agensi, kami akan terus mengikut garis panduan pihak berkuasa kawalan penyakit dan melakukan yang terbaik untuk kesihatan dan keselamatan artis kami. Terima kasih.
Selain itu, Cube juga mengumumkan bahawa acara BTOB untuk bertemu dengan peminat yang akan datang, yang dijadualkan pada 31 Disember, akan diadakan sejam lebih awal untuk mematuhi peraturan penjarakan sosial baharu yang mengehadkan waktu operasi tempat.

ARTIKEL BERKAITAN
BTOB Umum Acara Bertemu Peminat 'Welcome To BTOB's Home' Disember Ini

Semoga yang baik-baik sahaja buat Min-hyuk.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNate

Meski Ujian COVID Negatif, Minhyuk BTOB Tetap Kuarantin Diri Setelah Kontak Rapat Dengan Kes Positif


Selepas Kang Gary dan Ha-oh mengundurkan diri daripada “Superman Returns”, nampaknya keluarga pelakon Yoon Sang-hyun akan menjadi ahli baru program tersebut.
Menunjukkan sifat bapa yang baik dalam drama “18 Again”, pelakon itu kini akan menunjukkan kemahirannya sebagai bapa dalam dunia sebenar.

Kalau anda nak tahu, lelaki itu telah pun berkahwin dengan penyanyi Maybee pada tahun 2015 dan dikurniakan tiga anak sepanjang perkahwinan mereka.
Saya memilih untuk menyertai rancangan ini kerana mahu berlatih menjaga tiga anak saya dengan sendirinya, sekiranya isteri saya tidak dapat membantu nanti kerana urusan kerja. Saya akan menggunakan peluang ini untuk memperbaiki kekurangan saya dalam urusan penjagaan anak.

Anak pertama pasangan ini ialah Na-gyeom yang berusia 6 tahun, Na-on ialah anak kedua dan berusia 4 tahun manakala anak bongsu mereka ialah Hye-sung yang berusia 3 tahun.
Episod pertama bersama keluarga Yoon Sang-hyun ini akan mula ditayangkan pada Januari nanti.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Ganti Gary & Haoh, Keluarga Yoon Sanghyun Sah Sertai ‘Superman Returns’ Bermula Januari Ini


Ada tak yang rindu nak tonton gandingan Park Bo-young bersama Park Hyung-sik dalam “Strong Woman Do Bong-soon”?

ARTIKEL BERKAITAN
"Awak Makin Cantik" - Pasangan Popular 'Happiness' Park Hyungsik & Han Hyojoo Reunion Di Acara Fesyen

Bagi yang belum tahu, Park Bo-young dan Park Hyung-sik pernah sama-sama membintangi drama “Strong Woman Do Bong-soon”, yang ditayangkan pada 2017 dahulu.
Terbaru, Park Bo-young telah melakukan siaran langsung menerusi V Live untuk berinteraksi dengan peminat. Ketika sedang berborak, pelakon itu berkongsi bahawa drama “Strong Woman Do Bong-soon” adalah sangat menyeronokkan. Katanya,

Bong-soon seronok. Bukankah sebelum ini saya pernah menyebut bahawa ‘Strong Woman Do Bong-soon’ itu menyeronokkan?
https://twitter.com/Rimi2129/status/1586364856089063429?s=20&t=FW0rrn8X6bogabSIdft75Q
Sambungnya lagi dalam memuji rakan pelakonnya Park Hyung-sik,

Hyung-sik sungguh comel. Seorang dermawan sebenar, saya akui dia sangat comel dan baik hati. Tidak ada lelaki seperti dia di dunia ini.
Alolo rindu kan nak tengok dorang berlakon sekali?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Dia Sangat Comel, Tiada Lelaki Dalam Dunia Ini Seperti Park Hyungsik” – Park Boyoung


Lee Hyun-woo sah bakal serta Cha Eun-woo dalam drama akan datang, “A Good Day To Be A Dog”.

ARTIKEL BERKAITAN
"Saya Pilih Diri Sendiri" - Cha Eunwoo Dedah Mahu Jadi Diri Sendiri Kalau Lahir Semula

Sebelum ini kami kongsikan bahawa Cha Eun-woo akan menjadi teraju utama bagi drama bersiri webtoon, “A Good Day To Be A Dog”. Drama bergenre romantik fantasi ini mengisahkan mengenai seorang wanita yang disumpah menjadi anjing setiap kali dia mencium seorang lelaki. Walaubagaimanapun, hanya seorang sahaja lelaki yang takut akan anjing akibat trauma daripada insiden lalu, mampu menghilangkan sumpah itu.Lee Hyun-woo akan menerajui drama ini sebagai Lee Bo-gyeom, seorang lelaki yang sentiasa tenang dan membawa personaliti yang ceria dan peramah. Dia juga merupakan watak seorang lelaki yang takut akan anjing dek kerana insiden masa lalu.
Korang teruja tak untuk drama terbaru dorang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews 1

Bakal Bergandingan, Lee Hyunwoo Sertai Cha Eunwoo Dalam ‘A Good Day To Be A Dog’


Ramai ke yang sedang melayan “Going To You At The Speed 493km”?

ARTIKEL BERKAITAN
Lee Zii Jia & Goh Liu Ying Buat Penampilan Khas Dalam Episod Pertama 'Going To You At A Speed Of 493km'?

Drama sukan romantik ini berkisar mengenai keghairahan dan cinta lelaki dan wanita dalam kumpulan beregu campuran.
Meskipun memaparkan kisah anak muda dalam mengejar cita dan cinta, namun “Going To You At The Speed 493km” gagal meraih rating yang tinggi sepanjang tayangannya.

Malah dari lingkungan 1% sebelum ini, siri itu menyaksikan penurunan yang ketara ke 0.9% ketika tayangan episod kedua terakhirnya kelmarin. Ini merupakan catatan terburuk “Going To You At The Speed 493km” yang pernah direkodkan oleh drama itu.

Dalam pada itu, episod akhirnya akan disiarkan pada 9 Jun ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCeluv Media

Menjelang Episod Akhir, Rating ‘Going To You At The Speed 493km’ Jatuh Ke 0%


G-Dragon dan Lisa Blackpink baru-baru ini dilihat berjumpa dengan pengarah filem “Elvis Presley” iaitu Baz Luhrmann. Ada apa-apa kolaborasi ke ni?

ARTIKEL BERKAITAN
Selepas Rumah Jutaan Ringgit, Kereta Baru GD Pula Jadi Perhatian

Kecoh di laman media sosial apabila netizen mula berteka-teki mengenai perjumpaan G-Dragon bersama Lisa dan juga Baz Luhrmann. Ianya tercetus apabila GD memuat naik satu gambar poster “Elvis Presley”. Pada mulanya, netizen merasakan bahawa GD hanya sekadar menunjukkan sokongan terhadap filem tersebut yang baru ditayangkan.
Pun begitu, jika kita menjengah ke Instagram Stories GD, dapat dilihat satu muat naik di mana GD bertemu dengan Lisa serta Baz Luhrmann. Namun, tiada satu kata putus bahawa mereka sedang mengerjakan satu kolaborasi.Jadi, netizen mula mengaitkan setiap pertemuan atau kerjasama sebelum ini. Baz Luhrmann sebelum ini dilihat memuat naik gambar Rosé BLACKPINK yang tampil sebagai muka hadapan majalah Vouge Australia edisi Jun 2022. Bazz Luhrmann yang juga merupakan editor jemputan bagi majalah itu menyatakan sesuatu dalam sesi temu bual bersama Rosé.

Ianya sesuatu yang menarik untuk menemu bual bintang berbakat Korea-Australia, (@roses_are_rosie) dan sangat terpegun dengan pandangan yang dia berikan terhadap filem Elvis.
Perkara itu sedikit sebanyak menunjukkan minat Baz Luhrmann terhadap artis-artis Korea malah ramai yang turut menjangkakan bahawa akan ada satu kerjasama yang berlaku antara mereka dan ia pastinya sesuatu yang hebat.
Ha korang rasa macam mana? Adakah dorang berjumpa sekadar nak luangkan masa bersama atau memang betul akan ada kolaborasi?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

G-Dragon & Lisa BLACKPINK Bertemu Dengan Baz Luhrmann


Mendapat perhatian ramai kerana bakal diterbitkan Netflix, ramai yang tak sabar mengetahui siapakah bakal menerajui filem adaptasi webtoon popular iaitu “Moral Sense”.
Penantian semua nampaknya tamat apabila Seo-hyun (Girls’ Generation) dan Lee Jun-young (U-KISS) disahkan akan memberikan nafas segar kepada filem ini.

“Moral Sense” membawa kisah romantik lain daripada lain mengenai seorang lelaki yang mempunyai minat berbeza dalam kehidupan seksualnya dan seorang wanita yang tanpa sengaja mempelajari mengenainya. Berdasarkan webtoon dengan nama yang sama, ia menonjolkan babak kelakar apabila watak utamanya cuba menyorokkan ‘minat’ tersebut daripada pengetahuan rakan sekerjanya.

Seo-hyun akan membawa watak Jung Ji-woo di mana dia tanpa sengaja mempelajari rahasia rakan sekerjanya dan memulakan hubungan romantik penuh risiko dengan lelaki tersebut.
Lee Jun-young pula bakal melakonkan watak Jung Ji-hoo di mana dia berjaya menarik perhatian penonton di mana satunya, seorang yang sempurna sehingga membuatkan ramai rakan sekerja wanita yang jatuh cinta kepadanya manakala perwatakan lagi satu menyembunyikan cita rasa unik peribadinya.

Belum dipastikan lagi tarikh tayangannya, namun Netflix pastinya akan melakukan yang terbaik bagi menyajikan kandungan terbaik buat peminatnya.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYTN

Kisah Romantik Unik, Seohyun Girls’ Generation & Lee Junyoung Sah Terajui Filem Netflix ‘Moral Sense’


Kalau anda nak tahu, kes COVID-19 kian membimbangkan di Korea apabila angka pesakit positif mencecah 600,000 kelmarin.

ARTIKEL BERKAITAN
'Running Man' Buka Soalan Buat Penonton, Ramai Tanya Bila Lee Kwangsoo Akan Muncul Semula

Disebabkan itu, kesemua pihak memilih langkah berhati-hati bagi menghentikan penularan virus itu.
Terbaru, pihak produksi “Running Man” berkongsi bahawa mereka akan membatalkan tayangan pada minggu ini berikutan hal ini,

Bagi memastikan persekitaran yang selamat buat kru dan ahli ‘Running Man’, episod minggu ini digantikan dengan tayangan istimewa.

View this post on Instagram

A post shared by 런닝맨 RunningMan (@sbs_runningman_sbs)

Dalam pada itu, mereka turut meminta penonton agar memahami keputusan yang dibuat ini. Selain berjanji akan mengikut peraturan yang ditetapkan pihak berwajib semasa penggambaran pada masa akan datang.

Kena tunggu minggu depan lah untuk episod baru.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

‘Running Man’ Batal Tayangan Minggu Ini


Meskipun tiada pengesahan sebelum ini, akhirnya Tiffany Girls’ Generation bakal melakukan debut pertama dalam drama.
Perkara itu disahkan sendiri menerusi entri yang dimuat naik oleh idola itu menerusi Instagram miliknya. Dapat dilihat skrip buku “Chaebol Family’s Youngest Son” dan penanda di dalam lori di belakangnya.

Berpakaian serba hitam bersama kaca mata, Tiffany nyata tampil berlainan daripada imej yang biasa dibawa sebelum ini.

View this post on Instagram

A post shared by tiffany young (@tiffanyyoungofficial)

Berdasarkan webtoon, ia membawa kisah seorang yang setia berkhidmat selama 10 tahun dengan keluarga kaya namun akhirnya dibunuh selepas dituduh menggelapkan wang mereka. Dia kemudiannya dilahirkan semula sebagai anak bongsu keluarga itu dan merencana pembalasan dendam sambil mula mengambil alih sedikit demi sedikit. Ianya turut dibintangi Song Joong-ki, Shin Hyun-bin, Lee Sung-min dan ramai lagi.
Tiffany disahkan bakal membawa watak Rachel, iaitu wanita kelahiran Korea-Amerika. Malah Sooyoung Girls Generation turut meninggalkan komen mengenainya,

Saya tak sabar nak jumpa Rachel.
Tak sabar nak saksikan drama pertama Tiffany!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Drama Pertama, Tiffany SNSD Sah Sertai ‘Chaebol Family’s Youngest Son’ Dengan Song Joongki


Masih tak lekang di mulut netizen kan memuji kecantikan Song Hye-kyo?

ARTIKEL BERKAITAN
"Dia Nampak Tenang & Bahagia" - Song Hyekyo Kongsi Gambar Percutian Di New York

Baru-baru ini, Song Hye-kyo memuat naik beberapa keping gambar terbaru dirinya menghadiri satu majlis domestik.
Kecantikan Song Hye-kyo pastinya tidak dapat dinafikan lagi dan korang juga dapat lihat di ruangan komen, di mana dalam kalangan peminat sangat teruja dengan aura menawannya walaupun sudah menjangkau usia 40-an.

Tampil dengan gaun mewah dihiasi dengan aksesori mewah, menyerlahkan lagi kecantikan semula jadinya. Song Hye-kyo juga bakal comeback menerusi drama Netflix, “The Glory”.
Nantikan okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Kongsi Gambar Baru, Peminat Puji Kecantikan Song Hyekyo Tak Dimamah Usia


Bukan mudah apabila kita memulakan sesuatu yang baru di dalam persekitaran yang mungkin sudah tetap buat orang lain. Begitulah yang dirasai Yang Se-chan semasa awal penyertaannya sebagai ahli tetap “Running Man”.

ARTIKEL BERKAITAN
Rating Pernah Cecah 23%, Bolehkah 'Running Man' Kembali Ke Zaman Kegemilangan Dahulu?

Menerusi episod terbaru program kelolaan Yoo Jae-suk di YouTube iaitu ‘Pinggyego’, pelawak itu yang turut ditemani Haha sebagai tetamu telah merungkai lebih mengenai hal tersebut.
Sudah 6 tahun bersama program itu, ulas Yoo Jae-suk mengenai Yang Se-chan semasa permulaannya bersama “Running Man”,

Pertama kali dia menyertai, setiap orang memerlukan tempoh tersendiri bagi menyesuaikan diri dalam dunia program hiburan. Walaupun ada orang yang mampu menyesuaikan diri dengan pantas tapi buat pelawak, agak sukar untuk meresap masuk.

Angguk Yang Se-chan bersetuju, jelas Yoo Jae-suk lagi,

Kerana menghormati, ada ketika kita takut untuk mencelah. Ada kala kita risau sekiranya dinamik terganggu.
Respon Yang Se-chan,
Sebabkan terlalu berfikir, hingga terlambat untuk mencelah. Oleh itu, saya agak tak tentu arah pada ketika itu. Malah kita perlu pantas untuk mencari keserasian jikalau dalam program hiburan.

Dedah pengacara No 1 Korea itu pula,
Sebab itu, ada yang meminta Yang Se-chan keluar pada awalnya.
Seloroh ahli termuda “Running Man” itu,
Ada yang berkata ‘Awak buat duit dengan berkelakuan seperti itu sahaja?’ Siap awak kalau saya tangkap sesiapa yang berkata begitu! Mestilah dapat bayaran sebab bahagian saya ada ditayangkan.

Konklusi perbincangan ini, Yoo Jae-suk menjelaskan bahawa semua orang memerlukan masa untuk menyesuaikan diri memandangkan ia merupakan landskap baru buat setiap daripada mereka.
Yang Se-chan pun boleh tahan kelakar kan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

“Ada Suruh Keluar..” – Yang Sechan Akui Sukar Sesuaikan Diri Semasa Awal Sertai ‘Running Man’


Rakan kelas dan juga guru sekolah, semuanya mempertahankan Nam Joo-hyuk bahkan mengatakan bahawa dia merupakan seorang pelajar contoh. Hm…celah mana kuat bulinya…

ARTIKEL BERKAITAN
Individu Lain Kongsi Pernah Jadi Mangsa Buli, Agensi Nam Joohyuk Beri Respon

Kenyataan diatas merupakan jawapan kepada isu yang kecoh baru-baru ini apabila Nam Joo-hyuk dikatakan membuli beberapa orang pelajar lain di sekolahnya dahulu.
Namun, terbaru pihak media Dispatch telah meneliti dengan lebih dalam isu ini malah mereka turut menemu bual hampir 20 orang pelajar dan beberapa orang guru di sekolah Nam Joo-hyuk dahulu. Walaupun begitu banyak dakwaan yang dilemparkan, akhirnya isu itu kian terungkai selepas sesi temu bual tersebut. Malah, isu ini turut dikendalikan oleh Jawatan Tertinggi Sekolah dan mereka menyatakan bahawa isu buli hanya akan dikira sebagai kesalahan yang sahih jika terdapat bukti yang jelas seperti rekod pemeriksaan dari hospital.

Pun begitu, bukti yang dinyatakan oleh ‘mangsa’ hanyalah sekadar gambar di dalam majalah tahunan sekolah yang mana tidak menjadikan ianya sebagai satu bukti kukuh. Jadi, tuntutan yang dibuat oleh ‘mangsa’ diperiksa dengan lebih teliti.
Setelah temu bual bersama hampir 20 orang pelajar, ini merupakan beberapa kenyataan daripada mereka yang menidakkan dakwaan bahawa Nam Joo-hyuk adalah seorang pembuli.

Sekolah kami ada beberapa hukuman kepada pesalah laku. Ianya sememangnya tegas. Tidak pernah wujud pun mana-mana kumpulan pembuli di sekolah. Apa jenis kawan yang akan membuli seseorang tanpa henti? Kalau pihak guru mengetahui tentang kes buli itu, pasti kecoh satu sekolah.

Tiada lansung budaya membuli di sekolah itu. Ia merupakan satu sekolah di mana jika ada pembuli, dia akan dilayan dan dipandang pelik sehingga dia akan terus berasa janggal. Alumni sekolah ini juga ada yang meminta kami untuk bekerjasama dengan pihak polis untuk membantu siasatan.
Nam Joo-hyuk bukan sejenis yang akan menyakiti orang lain. Dia suka bersukan. Dia bahkan hanya akan ketawa jika ada guru atau rakan yang menyakat atau bergurau dengannya. Dia mempunyai personaliti yang baik. Sebab itu ramai yang menyukainya.
Kenyataan daripada beberapa orang pelajar dan guru tersebut sememangnya membantu siasatan pihak polis untuk merungkai perkara yang sebenar.
Semoga perkara ini dapat diselesaikan dengan baik.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

“Dia Pelajar Contoh” – Beberapa Pelajar & Guru Tampil Beri Kenyataan Pertahankan Nam Joohyuk